Prompt:
Summarize the following text in Hindi.

Text:
ग़ौरतलब है कि उन धमाकों में 180 से ज़्यादा लोग मारे गए थे और लगभग 700 ज़ख़्मी हुए थे. भारत के 20 अग्रणी गायक कलाकारों ने मुंबई धमाकों की निंदा करते हुए एक वीडियो एलबम में गाने गाए हैं. इस वीडियो एलबम पर अभी काम किया जा रहा है और अगले कुछ ही सप्ताह में यह बाज़ार में आने वाली है. मुंबई के लोगों कै भावनात्मक धैर्य की काफ़ी सराहना हुई है. चाहें वो तीन साल पहले एक साथ हुए दो बम धमाकों की घटना हो, पिछले साल भीषण बाढ़ का बात हो, मुंबईवासियों ने चुनौती का सामना किया और आगे चल निकले. लेकिन 11 जुलाई के सिलसिलेवार बम धमाकों ने मुंबईवासियों में शांति की ललक को और जगा दिया है. उन्होंने चुनौती का सामना किया और बहादुरी के साथ आगे बढ़ते रहे. पूरे शहर में शांति की अपीलों की गूंज सुनाई दी. घटना के एक सप्ताह बाद 18 जुलाई को दो मिनट का मौन भी रखा गया. इसी प्रक्रिया में मुंबई के कुछ नामी गायक कलाकारों ने एकजुट होकर शांति और अमन का पैगाम फैलाना का फ़ैसला किया है. इसके लिए 20 कलाकारों ने एक वीडियो एलबम के लिए गाया है जिसके निर्देशक संजीव कोहली हैं. कोहली कहते हैं, "यह आतंकवाद से लड़ने का कलाकारों का एक तरीका है." संगीत निर्देशक संजीव कोहली ने ही इस एलबम के लिए गीत भी लिखा है जिनमें हाल में हुए बम धमाकों के प्रभावितों की तस्वीर उभरती है. कोहली कहते हैं कि इस गीत में सिर्फ़ मुंबईवासियों का दर्द भर नहीं है बल्कि दुनिया भर के लोगों की आवाज़ की नुमाइंदगी करता है. कोहली का कहना है, "हम गीतकारों ने यह पैग़ाम देने की कोशिश की है कि जब भी आतंकवादी हमारे शहर निशाना बनाने की कोशिश करेंगे, उतनी ही बार हम शांति और साहस से उनका मुक़ाबला करेंगे." संजीव कोहली बताते हैं कि उन्होंने जब यह घोषणा की थी कि वह 'आतंकवाद' की निंदा करने वाली एक वीडियो एलबम बनाने जा रहे हैं तो नामी-गिरामी गायक कलाकारों की ढेर सारी अर्ज़ियाँ उनके पास आईं कि वे भी उस एलबम में काम करना चाहेंगे. कोहली बताते हैं कि उन्हें 20 गायकों ने संपर्क किया जिनमें ऊषा मंगेश्कर से लेकर सुनीधि चौहान तक शामिल हैं. यह एलबम जल्दी ही बाज़ार में जारी की जाएगी.

Summary:

मुंबई के कुछ अग्रणी संगीतकारों और गायक कलाकारों ने 11 जुलाई के धमाकों के बाद के माहौल में "आतंकवाद" के ख़िलाफ़ एक नए अंदाज़ में अपनी आवाज़ उठाई है.


Prompt:
Summarize the following text in Hindi.

Text:
भारत और पाकिस्तान प्रशासित कश्मीर के बीच चली बस के यात्री सरहद के पार ज़मीन को छूकर अभिभूत थे. दोनों तरफ़ से चली बसों के अपनी-अपनी मंज़िलों पर पहुँचने पर यात्रियों का ज़ोरदार स्वागत हुआ. इस पहल का संयुक्त राष्ट्र महासचिव कोफ़ी अन्नान ने स्वागत करते हुए कहा कि श्रीनगर और मुज़फ़्फ़राबाद के बीच चली बस सेवा को शांति का एक महत्वपूर्ण प्रतीक कहा है. भारत में अमरीका के राजदूत डेविड मलफ़र्ड ने कहा कि उनका देश भारत और पाकिस्तान का अपने मतभेद सुलझाने में पूरा समर्थन करेगा. सपना पूरा हुआ श्रीनगर से चली बस के यात्रियों ने भारतीय समय के अनुसार दोपहर बाद चार बजकर चालीस मिनट पर नियंत्रण रेखा पार की. पाकिस्तान प्रशासित कश्मीर से चले यात्री पहले ही नियंत्रण रेखा पार करके भारत प्रशासित कश्मीर में दाख़िल हुए तो जैसे एक बड़ा सपना पूरा हुआ. मुज़फ़्फ़राबाद से चले यात्रियों ने चकोटी पहुँचने के बाद पैदल ही लालपुल पार किया और वहाँ से भारतीय बस में बैठकर श्रीनगर गए. नियंत्रण रेखा पर उनका स्वागत भारतीय सैनिकों ने किया, इन यात्रियों के साथ मौजूद बीबीसी संवाददाता का कहना है कि दृश्य बेहद भावुक था, ज्यादातर लोगों की आँखों में आँसू थे. नियंत्रण रेखा पर जहाँ अब से दो वर्ष पहले तक गोलाबारी होती थी वहीं सैनिक बैंड यात्रियों के स्वागत मे खुशनुमा धुनें बजा रहे थे. श्रीनगर से भारतीय यात्रियों को लेकर चली बस भी कमान पोस्ट की ओर बढ़ रही है जहाँ से वे नियंत्रण रेखा पार करके मुज़फ़्फ़राबाद की ओर एक अन्य बस में बैठकर जाएँगे. श्रीनगर के शेरे कश्मीर स्टेडियम से मुज़फ़्फ़राबाद जाने वाली बस को प्रधानमंत्री मनमोहन सिंह ने तय कार्यक्रम के अनुसार रवाना किया था. बस को रवाना करने से ठीक पहले प्रधानमंत्री मनमोहन सिंह ने कहा, "अमन का कारवाँ चल पड़ा है और अब दुनिया की कोई ताक़त उसे रोक नहीं सकती." दोनों तरफ़ से उनके स्थानीय समय के अनुसार 11 बजे बसों को रवाना किया गया. पाकिस्तान स्टैंडर्ड टाइम भारत से आधा घंटे पीछे है इसलिए मुज़फ़्फ़राबाद वाली बस आधे घंटे बाद चली. श्रीनगर से बीबीसी संवाददाता अल्ताफ़ हुसैन ने ख़बर दी कि बस के रवाना होने के बाद उसके ऊपर एक हथगोला फेंका गया लेकिन धमाका बस से थोड़ी दूर पर हुआ और बस को क्षति नहीं पहुँची. पाकिस्तान प्रशासित कश्मीर के प्रधानमंत्री सरदार सिकंदर हयात ख़ान ने मुज़फ़्फ़राबाद से चली बस को रवाना किया था. 'कारवाँ-ए-अमन' इस समारोह में बस यात्रा को 'कारवाँ ए अमन' कहा जा रहा है, केंद्रीय मंत्रिमंडल के कई मंत्री, राज्य के मुख्यमंत्री और प्रमुख राजनीतिक नेता शेरे कश्मीर स्टेडियम में मौजूद थे. प्रधानमंत्री मनमोहन सिंह के अलावा काँग्रेस अध्यक्ष सोनिया गाँधी भी बस यात्रियों को विदा करने के लिए स्टेडियम पहुँची. राज्य की सत्ताधारी पार्टी पीडीपी की नेता महबूबा मुफ़्ती ने इसे 'एक नई सुबह का आगाज़' बताया है और उम्मीद ज़ाहिर की है कि कश्मीर के दोनों हिस्सों के लोगों का आपस में संपर्क बना रहेगा. इस कार्यक्रम के लिए स्टेडियम में सुरक्षा की बहुत ही कड़ी व्यवस्था की गई थी, नेताओं के भाषण बुलेटप्रूफ़ मंच से हुए. बुधवार को इस बस के यात्रियों के ठहरने के स्थान पर हुए हमले के बाद से सुरक्षा और सख़्त कर दी गई थी.

Summary:

यह सिर्फ़ दक्षिण एशिया के लिए ही नहीं बल्कि पूरी दुनिया के इतिहास में एक बड़ा दिन था जब कश्मीर के दोनों तरफ़ के लोगों को आधी सदी से भी ज़्यादा समय के बाद सरहद पार करने का मौक़ा मिला.


Prompt:
Summarize the following text in Hindi.

Text:
मिक्सर से निकलते मज़दूर सरकार ने 29 अप्रैल को इन मज़दूरों को बड़ी राहत दी थी ताकि यह मज़दूर, छात्र और पर्यटक अपने घरों पर वापस हो सकें. इसके बावजूद फंसे मज़दूर अपनी जान जोखिम में डालकर एक स्थान से दूसरे स्थान पहुंचने की कोशिश कर रहे है. ऐसा ही एक मामला मध्य प्रदेश के इंदौर में सामने आया है जहां पर एक सीमेंट मिक्सर में 18 मज़दूर छिपकर महाराष्ट्र से लखनऊ जा रहे थे. पुलिस ने चैकिंग के दौरान इन लोगों को उज्जैन रोड के पंथ पिपलाई गांव के पास पकड़ा. मिक्सर से एक के बाद एक मज़दूर बाहर निकले तो पुलिस भी हैरान रह गई. कोरोना वायरस: इंदौर में 18 लोगों को सीमेंट मिक्सर से निकाला गया महाराष्ट्र से आ रहा था ट्रक ये मिक्सर ड्राइवर इन मज़दूरों को भरकर महाराष्ट्र से लेकर इंदौर तक आ गया. चेक पॉइंट पर रोका गया तो ड्राइवर घबरा गया. उसके बाद वहां मौजूद सूबेदार ने उसे चेक किया तो अंदर लोग नज़र आये. उन्हें बाहर निकाला गया. समाप्त उसके बाद पुलिस ने मिक्सर को ज़ब्त कर लिया है. मिक्सर में मौजूद मज़दूरों को एक गार्डन में रुकवाया गया है. डीएसपी ट्रैफिक उमाकांत चौधरी ने बताया, "शनिवार को सुबह इंदौर-उज्जैन सीमा के पंथ पिपलाई चेक पोस्ट पर पुलिस वालों ने एक मिक्सर मशीन को निकलते देखा. वहां मौजूद सूबेदार अमित यादव ने जब उसे देखा तो सोचा कि आख़िर जब सारे निर्माण बंद कर दिये गये हैं तो यह कहां जा रही है." उन्होंने आगे बताया, "उसके बाद ड्राइवर से जब बात की गई तो उसने बताया कि वह लोग लखनऊ जा रहे है. फिर मिक्सर के क़रीब जब गये तो उसमें से आवाज़ आ रही थी. साइट का ढक्कन खोला गया तो देखा कि उसमें लोग मौजूद हैं. उसके बाद उन्हें बाहर निकाला गया." घर न पहुंच पाने से निराश हैं मज़दूर महाराष्ट्र से आ रहे यह मज़दूर लॉकडाउन की वजह से अपने घर नहीं जा पा रहे थे और बहुत परेशान थे. वहीं इन्हें किसी भी तरह से कोई काम भी नहीं मिल रहा था जिसकी वजह से इनका जीवनयापन और मुश्किल होता जा रहा था. मिक्सर चालक पर सांवेर थाने में मामला दर्ज किया गया है. वहीं प्रशासन इन्हें एक बस के ज़रिए लखनऊ भेजने की तैयारी कर रहा है. इससे पहले शुक्रवार को मध्य प्रदेश के बड़वानी में महाराष्ट्र से उत्तर प्रदेश साइकिल से जा रहे एक मज़दूर की मौत हो गई थी. मज़दूर का नाम तबरेज़ अंसारी बताया गया था. वो महाराष्ट्र के भिवंडी से दो दिन पहले उत्तर प्रदेश के लिए रवाना हुआ था. लेकिन उसने रास्ते में ही दम तोड़ दिया. प्रशासन का मानना है कि थकान, गर्मी और शरीर में पानी की कमी होने की वजह से उसकी जान चली गई. मौत की असली वजह पोस्टमॉर्टम रिपोर्ट से पता चलेगी. बड़वानी ज़िला महाराष्ट्र सीमा पर है. इससे पहले भी बड़वानी में एक मज़दूर की मौत चैकपोस्ट पार करते हुये हो गई थी. वहीं 21 अप्रैल को एक पैदल जा रहे मज़दूर की मौत हो गई थी. हालांकि सरकार ने बुधवार को लॉकडाउन में छूट देते हुये फंसे हुए प्रवासी मज़दूर को और छात्रों को घर जाने की इजाज़त दे दी थी. इसके लिये राज्य सरकारों को बसों का इंतज़ाम करने के लिये कहा था. वहीं कई राज्य सरकारों ट्रेनों के ज़रिये अपने प्रदेश के मज़दूरों को ला रही है. लेकिन कई दिनों से फंसे ये मज़दूर खाने पीने की दिक्क़तों और काम न होने की वजह से अपने प्रदेश में जल्द से जल्द पहुंचना चाहते हैं. इसलिये वो ऐसे सफ़र करके अपनी जान भी जोख़िम में डाल रहे हैं. वहीं, मध्य प्रदेश में कोरोना मरीज़ों का संख्या लगातार बढ़ रही है. प्रदेश में अब तक 2770 मरीज़ पॉज़िटिव पाये गये हैं. 129 लोगों की मौत हो चुकी है. इंदौर में कोरोना पॉज़िटिव मरीज़ों की संख्या 1545 पहुंच चुकी है. भोपाल में 523, उज्जैन में 151 मरीज़ संक्रमित पाये गये हैं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.

Summary:

कोरोना वायरस की वजह से चल रहे लॉकडाउन की वजह से देश के अलग-अलग इलाक़ों में मज़दूर फंसे हुए हैं.


Prompt:
Summarize the following text in Hindi.

Text:
ग्रुप मैचों में टिकट 90 डॉलर या लगभग 5350 रुपए से शुरु होंगे. फ़ुटबॉल का प्रबंधन करने वाली संस्था फीफ़ा ने कहा है कि 13 जुलाई को होने वाले फ़ाइनल मैच का सबसे सस्ता टिकट 440 डॉलर या 26,130 रुपए और सबसे मंहगा टिकट 990 डॉलर या लगभग 58,800 रुपए का होगा. विश्व कप अगले साल 12 जून से शुरू होगा और पहला मैच साओ पाउलो में खेला जाएगा. टिकटों की बिक्री इस साल 20 अगस्त से शुरू हो जाएगी. स्थानीय लोगों के लिए सस्ते टिकट फ़ुटबॉल प्रेमी 10 अक्तूबर तक टिकट के लिए आवेदन दे सकते हैं और फिर मतदान के ज़रिए ये तय किया जाएगा कि किसे टिकट बेचा जाए. इसके बाद ही पहले आओ, पहले पाओ के आधार पर टिकटों की बिक्री होगी. कुल मिलाकर फ़ैन्स के लिए 30 लाख टिकट उपलब्ध होंगे. ब्राज़ील के नागरिकों के लिए सबसे सस्ते टिकटों की कीमत मात्र 15 डॉलर से शुरु होगी. लेकिन ये टिकट सिर्फ़ छात्रों, 60 साल से बड़ी उम्र के लोगों और सरकारी सहायता पाने वाले लोगों के लिए होंगे. बाकी ब्राज़ीलियाई लोगों को न्यूनतम 30 डॉलर खर्च करना पड़ेगा. दक्षिण अफ़्रीका में साल 2010 विश्व कप में सबसे सस्ता टिकट 20 डॉलर का था. वो टिकट भी विशेष वर्ग के स्थानीय लोगों के लिए शुरुआती ग्रुप स्टेज के मैचों के थे. इससे पहले फ़ीफ़ा ने कहा था कि ब्राज़ील में विश्व कप के टिकट अब तक के सबसे सस्ते टिकट होंगे. स्टेडियम का नक्शा फ़ीफ़ा की टिकट वेबसाइट में स्टेडियम का नक्शा भी बना होगा जिसमें अलग-अलग क़ीमत वाले टिकटों की जगह दिखाई गई होगी. संस्था के मार्केटिंग निदेशक थियरे वेल का कहना था कि इस तरह से दर्शकों को पहले से ही पता होगा कि वो कहां बैठेंगे. दर्शक हर मैच के लिए अधिकतम चार टिकट और ज़्यादा से ज़्यादा सात मैचों के लिए टिकट ख़रीद सकते हैं. थियरे वेल ने ये भी बताया जो लोग टिकट ख़रीद कर किसी वजह से मैच के लिए नहीं आ सकते, ऐसे में फ़ीफ़ा ने टिकटों की दोबारा बिक्री का भी इंतज़ाम किया है. ब्राज़ील के लोगों के लिए कम से कम चार लाख टिकट अलग से रखे गए हैं. इनमें से 50 हज़ार टिकट मैदानों का निर्माण कार्य करने वाले लोगों के लिए होंगे. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

अगले साल ब्राज़ील में होने वाले फ़ुटबॉल विश्व कप में अंतरराष्ट्रीय दर्शकों के लिए टिकट के दामों की घोषणा हो गई है.


Prompt:
Summarize the following text in Hindi.

Text:
प्रत्यक्षदर्शी सागर सिंह ने बताया कि गुरुवार की शाम तकरीबन साढ़े चार बजे जापानी पर्यटकों का चार सदस्यीय दल ताज देखने आया था. जापानी पर्यटक रॉयल गेट के पास ताज की खूबसूरती को अपने कैमरे में क़ैद कर रहे थे. दल के तीन सदस्य सीढ़ियां उतरकर आगे बढ़ गए, जबकि हिडेको उडा नामक पर्यटक सीढ़ियां उतरते हुए सेल्फ़ी लेने लगा. इसी दौरान सीढ़ियों पर उडा का पैर फिसल गया और वह गिरकर अचेत हो गए. उन्हें तुरंत अस्पताल ले जाया गया, जहां उनकी मौत हो गई. पर्यटन पुलिस प्रभारी सुशांत गौर ने बताया कि जापानी पर्यटक हिडेको उडा चार लोगों के साथ पिछले दिनों भारत भ्रमण पर आए हुए थे. ये लोग गुरुवार को ही जयपुर से आगरा पहुंचे थे. समाप्त (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

उत्तर प्रदेश के आगरा में ताजमहल घूमने आए एक जापानी पर्यटक की सेल्फ़ी लेने के दौरान गंभीर रूप से घायल होने के बाद मौत हो गई.


Prompt:
Summarize the following text in Hindi.

Text:
शुक्रवार से ही सामान्य वर्ग को आर्थिक आधार पर केंद्र सरकार की सभी नौकरियों में 10 फ़ीसदी आरक्षण भी लागू हो गया है. इस आरक्षण का लाभ पाने के लिए सालाना आय 8 लाख रुपये से कम होनी चाहिए, यह शर्त रखी गई है. जब 10 फ़ीसदी आरक्षण के प्रावधान लाए गये थे तब भी यह सवाल उठा था कि जब 8 लाख रुपये तक की आमदनी वाले 10 फ़ीसदी आरक्षण का लाभ ले सकते हैं तो आयकर की छूट केवल ढाई लाख तक की आय पर क्यों है. अब बजट 2019 में आयकर की सीमा को बढ़ाकर 5 लाख रुपये तो कर दिया गया लेकिन आयकर देने वालों में फिर भी यह असमंजस की स्थिति बनी कि ग़रीब के तौर पर आरक्षण का फ़ायदा लेने वाले उन लोगों को टैक्स देना पड़ेगा जिनकी आय पांच लाख सालाना से ऊपर है. कैसे करें टैक्स छूट की गणना? आपको इस असमंजस में रहने की ज़रूरत नहीं है क्योंकि हम आपको बताने जा रहे हैं कि इनकम टैक्स छूट पांच लाख रुपये तक तो मिलेगा ही. सरकार ने बजट 2019 में स्टैंडर्ड डिडक्शन को भी 40 हज़ार से बढ़ाकर 50 हज़ार रुपये कर दिया है. इसके बाद विभिन्न निवेशों पर धारा 80सी के तहत डेढ़ लाख रुपये तक की छूट मिलती है. नेशनल पेंशन सिस्टम (NPS) में निवेश से आप सेक्शन 80C के तहत 1.5 लाख रुपये के निवेश से अलग टैक्स छूट का फ़ायदा उठा सकते हैं. इसमें 50,000 रुपये का निवेश कर सेक्शन 80CCD(1b) के तहत टैक्स छूट का लाभ उठा सकते हैं. इसके अलावा सेक्‍शन 80डी के तहत 25 हज़ार रुपये तक मेडिकल ख़र्च पर टैक्‍स छूट क्‍लेम कर सकने की सुविधा भी दी गई है. इसके अलावा राजीव गांधी इक्विटी सेविंग स्कीम का इस्तेमाल कर 25 हज़ार रुपये तक की अलग छूट पा सकते हैं. यानी आपको पांच लाख की आय + पचास हज़ार स्टैंडर्ड डिडक्शन + डेढ़ लाख 80सी के तहत + एनपीएस में 50 हज़ार के निवेश पर + 25 हज़ार मेडिकल ख़र्च पर क्लेम + 25 हज़ार राजीव गांधी इक्विटी स्कीम में. यानी कुल 8 लाख रुपये पर कोई टैक्स नहीं देना पड़ेगा. इसके अलावा अगर आपने होम लोन भी ले रखा है तो उसके ब्याज पर 2 लाख रुपये छूट का अलग से प्रावधान है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

केंद्र की नरेंद्र मोदी सरकार ने अपने अंतरिम बजट 2019 के दौरान इनकम टैक्स छूट की सीमा को ढाई लाख से बढ़ाकर 5 लाख रुपये कर दिया.


Prompt:
Summarize the following text in Hindi.

Text:
विदेश मंत्रालय के प्रवक्ता नवतेज सरना ने बयान जारी कर कहा कि थाईलैंड की घटनाओं पर नज़र रखी जा रही है और जो वादे किए गए है उसे ध्यान में रखा जा रहा है. थाईलैंड में मौजूद सारे भारतीय सुरक्षित हैं. सरकार ने अभी तक पर्यटकों के लिए इस संबंध में कोई दिशा निर्देश जारी नहीं किए हैं लेकिन पर्यटकों ने एहतियाती क़दम उठाने शुरु कर दिए हैं. स्टिक ट्रैवल्स की मार्केटिंग प्रमुख ऋचा गोयल बताती हैं, "अभी तक 20 से 30 प्रतिशत आरक्षण रद्द किया गया है लेकिन कई पर्यटकों ने रद्द करने की बजाय कार्यक्रम बदला है यानी जो सितंबर में जाने वाले थे उन्होंने अब अक्तूबर का टिकट लिया है." पिछले साल क़रीब साढे तीन लाख भारतीय पर्यटक थाईलैंड गए थे जबकि इस साल जनवरी से लेकर मार्च महीने में इस संख्या में चालीस प्रतिशत की बढ़ोतरी हुई है. टूर आपरेटरों का कहना है कि फिलहाल चिंता की बात नहीं है क्योंकि हिंसक घटनाएं नहीं हो रही है. भारतीय व्यापारी थाईलैंड में भारतीय व्यवसायियों की संख्या भी बहुत है. कपड़े और फल फूल बेचने वालों से लेकर लकड़ी का काम करने वाले भारतीयों की तादाद काफी है जबकि बिड़ला और रैनबैक्सी जैसे समूहों का बड़ा व्यापार भी है. तो क्या यह तख्तापलट उनके लिए चिंता का विषय है. थाईलैंड पर नज़र रखने वाले जवाहर लाल नेहरु विश्वविद्यालय के प्रोफेसर गंगानाथ झा कहते हैं कि ऐसा कुछ नहीं है. उनका कहना था, "देखिए थाईलैंड में जो छोटे व्यवसायी हैं वो मुख्यत आज़ाद हिंद फौज के पूर्व सैनिक हैं. उन्हें फौजी हूकुमत ने ही बसाया था इसलिए उनके लिए चिंता का विषय नहीं है. दूसरा कारण ये है कि थाईलैंड में बढ़ते चीनी व्यवसाय को संतुलित करने के लिए भारतीय व्यवसाय को बढ़ावा दिया जाता है." प्रेक्षकों को उम्मीद है कि इस थाईलैंड में जल्दी ही लोकतांत्रिक व्यवस्था बहाल होगी लेकिन तब तक वहां जाने वाले पर्यटकों और रहने वाले विदेशी लोगों को एहतियात बरतने की सलाह सभी दे रहे हैं.

Summary:

थाईलैंड के सैनिक तख्तापलट के बाद भारत सरकार ने थाईलैंड जाने वाले भारतीय पर्यटकों के लिए कोई दिशा निर्देश जारी नहीं किए है लेकिन पर्यटकों और वहां के भारतीय व्यापारियों को लेकर चिंताएं जताई जा रही हैं.


Prompt:
Summarize the following text in Hindi.

Text:
विनीत खरे बीबीसी संवाददाता, बलिया से बलात्कार को लेकर विरोध प्रदर्शनों में महिलाओं ने बढ़ चढ़ कर हिस्सा लिया उत्तर प्रदेश के बलिया जिले में शांति का घर 23 वर्षीय बलात्कार पीड़ित छात्रा के परिवार के घर से थोड़ी ही दूर है. शांति का कहना है, पहले मैं बेफिक्र घर से बाहर चली जाती थी. अगर शाम को छह बजे भी बाहर जाना होता था तो पापा के बिना बाहर चली जाती थी, लेकिन अब पापा के साथ ही बाहर जाती हूं. डर इतना गहरा था कि शांति ने बीए की अपनी प्रैक्टिकल परीक्षा भी छोड़ दी. पढ़ने की चाह शांति के अध्यापक उनकी अनुपस्थिति का कारण जानने उनके घर तक पहुंच गए. शांति ने बताया कि कुछ लड़कियां तो स्कूल ही नही गईं. "पहले मैं बेफिक्र घर से बाहर चली जाती थी. अगर शाम को छह बजे भी बाहर जाना होता था तो पापा के बिना बाहर चली जाती थी, लेकिन अब पापा के साथ ही बाहर जाती हूं." प्रियंका, पीड़ित के गांव की एक लड़की इस बेहद पिछड़े इस गांव में दूर-दूर तक स्कूल नहीं है. लेकिन यहां की लड़कियां पढ़ना चाहती हैं. हमने गांव की मुश्किल राहों से गुजरकर अपनी साइकिलों पर स्कूल जाती कई लड़कियों को देखा. शांति का कॉलेज 16 किलोमीटर दूर है, और वो भी ये सफर साइकिल से तय करती हैं. रास्ता इतना खराब और ऊबड़-खाबड़ है कि यहां से गाड़ी का निकलना भी मुश्किल हो जाता है. एक गांव वाले ने बताया कि बरसात में रास्ता इतना खराब हो जाता है कि कई मरीजों की तो रास्ते में ही मौत हो गई क्योंकि उन्हें सही समय पर अस्पताल नहीं ले जाया जा सका. पढ़ाई पर असर कक्षा दस में पढ़ने वाली प्रियंका भी डरी हुई हैं. उन्होंने बताया कि घटना के बाद रास्ते में लड़कों के एक गुट को खेलते हुए देखने मात्र से उनमें दहशत बैठ जाती है. प्रियंका के माता-पिता को भी समझ में नहीं आ रहा है कि इस स्थिति से कैसे निपटें. प्रियंका की माँ कहती हैं, सरकार को महिलाओं की सुरक्षा बढ़ाने के लिए जरूर कुछ न कुछ करना चाहिए. ग्रामीण इलाकों में लड़कियों की शिक्षा अब भी बहुत आसान नहीं है उनके पिता कहते हैं कि असुरक्षा के इस माहौल का असर लड़कियों की पढ़ाई पर पड़ेगा. बलात्कार पीड़ित छात्रा की तरह यहां की तमाम लड़कियां अपना भविष्य बनाना चाहती हैं. कड़ी सजा की मांग गांव के पुरूषों को मैंने बार-बार ये कहते सुना कि इस इलाके में छेड़छाड़ की घटनाएं नहीं होतीं, लेकिन जब मैंने पुरुषों के सामने लड़कियों से पूछा कि क्या ये सच है तो एक लड़की ने अलग ही कहानी बताई. उसका कहना था कि गांव में उन्हें भी छेड़खानी का सामना करना पड़ता है, और ऐसी कई बातें है जो दबा दी जाती हैं. इस बात पर आसपास के युवकों ने आश्चर्य जताया. गांव वालों ने बताया कि कुछ हफ्तों पहले ही एक सात साल की बच्ची के कथित बलात्कार को लेकर यहां बहुत हल्ला मचा था. दिल्ली में हुई सामूहिक बलात्कार की घटना के अभियुक्तों के लिए यहां के लोग कड़ी सजा की मांग कर रहे हैं. गांव में गुस्सा है और लोग चाहते हैं कि दोषियों को मृत्यु दंड मिले. कई लोग तो ऐसी भयानक सजा दिए जाने की बात करते हैं जिसका वर्णन करना भी मुश्किल है. गांव वाले इन खबरों को सुनकर भी नाराज़ हो जाते हैं कि छह अभियुक्तों में से एक नाबालिग है और उसे कम कठोर सज़ा मिल सकती है. इसे भी पढ़ें टॉपिक

Summary:

बीए में पढ़ने वाली शांति को जब से दिल्ली सामूहिक बलात्कार और बाद में पीड़ित की मौत के बारे में पता चला है, तब से उनके भीतर डर बैठ गया है.


Prompt:
Summarize the following text in Hindi.

Text:
दूसरी तरफ़ बोर्ड के उपाध्यक्ष कमल मोरारका का कहना है कि जहाँ भी खिलाड़ियों के चयन का सवाल है वहाँ यह काम सिर्फ़ खिलाड़ियों के ही हाथों में हैं. 'आपकी बात बीबीसी के साथ' कार्यक्रम में श्रोताओं के सवालों का जवाब देते हुए अजीत वाडेकर और कमल मोरारका दोनों ने कहा कि बोर्ड के चुनाव में जो कुछ हुआ वह लोकतांत्रिक परंपराओं के अनुरुप था. कार्यक्रम का विषय था- 'क्या क्रिकेट अब खेल के मैदान से ज़्यादा अदालतों और राजनीति के अखाड़े में खेली जा रही है?' कमल मोरारका का कहना था कि यदि चुनाव होंगे तो इसी तरह हो सकते हैं. उन्होंने कहा कि मैचों के प्रसारण के अधिकार के मामले में चैनलों के साथ जो मामला चल रहा है वह भी प्रतिस्पर्धा के कारण हो रहा है. उनका कहना था, "पाँच चैनल हैं और उनमें से प्रसारण का अधिकार किसी एक को ही मिलेगा फिर दूसरे उसके लिए कोशिश करेंगे. अब इसे रोकने के लिए तानाशाही चलाकर किसी एक को अधिकार तो नहीं दिया जा सकता.यदि मामला अदालत में चला गया है तो इसमें ग़लत क्या है." पैसे का खेल इस सवाल पर कि क्रिकेट खिलाड़ी अब देश के लिए नहीं पैसे के लिए खेलते हैं, पूर्व कप्तान वाडेकर ने कहा, "यह ठीक है कि पहले पैसा नहीं था और हम लोग सिर्फ़ देश के लिए खेलते थे. अब पैसा आ गया है, लेकिन यह कहना ठीक नहीं है कि अब खिलाड़ी देश के लिए नहीं खेलते." बीसीसीआई के पैसे और उसके कारण राजनीति के सवाल पर वाडेकर ने कहा कि बोर्ड के पास पैसा आ गया है इससे खेल को सुधारने की कोशिश होनी चाहिए और बोर्ड में अनुभवी खिलाड़ियों को मनोनीत करना चाहिए. कमल मोरारका ने कहा कि यह सही नहीं है कि पैसे के कारण राजनेता और उद्योगपति बोर्ड की ओर आकर्षित हो रहे हैं. उनका कहना था कि इसका कारण ग्लैमर ज़रुर हो सकता है क्योंकि मीडिया क्रिकेट को जिस तरह महत्व देता है उससे लोगों के मन में एक आकर्षण हो सकता है. पैसों के बारे में उन्होंने कहा, "जब इंसान पैसों से दूर नहीं रह सकता तो फिर बोर्ड इससे दूर कैसे हो सकता है." खिलाड़ियों को बोर्ड में लेने के सवाल पर कमल मोरारका का कहना था कि राज्य की इकाइयों को खिलाड़ियों को चुनकर भेजना होगा तभी वे बोर्ड में चुनाव लड़ सकेंगे. दोनों ने ही स्वीकार किया कि भारतीय टीम के प्रदर्शन में एकरुपता नहीं होती और उनमें 'किलिंग इंस्टिंक्ट' की ज़रुरत है.

Summary:

भारतीय क्रिकेट टीम के सफलतम कप्तानों में से एक अजीत वाडेकर का कहना है कि भारतीय क्रिकेट कंट्रोल बोर्ड में कुछ पुराने खिलाड़ियों को भी मनोनीत किया जाना चाहिए.


Prompt:
Summarize the following text in Hindi.

Text:
नेपियर में हुए इस मैच में पाकिस्तान ने पहले बल्लेबाज़ी करते हुए 50 ओवरों में छह विकेट के नुक़सान पर 339 रन बनाए. जवाब में यूएई की टीम आठ विकेट पर 210 रन ही बना पाई. यूएई की ओर से शैमन अनवर ने सर्वाधिक 62 रन बनाए जबकि ख़ुर्रम ख़ान ने 43 रनों का योगदान दिया. प्रदर्शन पाकिस्तान की ओर से सलामी बल्लेबाज़ अहमद शहज़ाद ने 93 और हारिस सोहेल ने 70 रनों की पारी खेली. दूसरे विकेट के लिए दोनों ने 160 रन जोड़े. समाप्त कप्तान मिसबाहुल हक़ ने 65 और शोएब मक़सूद ने 45 रन बनाए. पाकिस्तान की टीम की विश्व कप में शुरुआत अच्छी नहीं रही थी. उसे भारत और वेस्टइंडीज़ के हाथों हार मिली थी, लेकिन अब उसने लगातार दूसरी जीत दर्ज की है. पहले उसने ज़िम्बाब्वे को हराया और अब उसने यूएई को मात दी है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

विश्व कप के एक मैच में पाकिस्तान ने यूएई को 129 रनों से हराकर क्वार्टर फ़ाइनल में पहुँचने की उम्मीद बरकरार रखी है.


Prompt:
Summarize the following text in Hindi.

Text:
फ़िल्म 'वॉर छोड़ो ना यार' के कलाकार: (बाएं से) मुकुल देव, जावेद जाफ़री, सोहा अली ख़ान और शरमन जोशी. निर्देशक इंद्र कुमार की हालिया सेक्स-कॉमेडी फ़िल्म 'ग्रैंड मस्ती' को समीक्षकों ने जमकर लताड़ा. फ़िल्म को इसके द्विअर्थी संवादों और विषय-वस्तु के लिए कड़ी आलोचना मिली लेकिन फिर भी बॉक्स आफिस पर फ़िल्म का प्रदर्शन जोरदार रहा और इसने दुनिया भर में 100 करोड़ रुपए का कारोबार कर लिया. कई कॉमेडी फ़िल्मों का हिस्सा रह चुके अभिनेता शरमन जोशी भी क्या ऐसी फ़िल्मों का हिस्सा बनना चाहेंगे, जब बीबीसी ने उनसे पूछा तो वो बोले, "मुझे सेक्स कॉमेडी देखने में तो बड़ा मज़ा आता है. लेकिन क्या मैं ऐसी फ़िल्में करूंगा ये मैं नहीं कह सकता."  आने वाली फिल्म शरमन जोशी की आने वाली फ़िल्में है 'वॉर छोड़ो ना यार' जो 11 अक्टूबर को रिलीज़ हो रही है. फ़िल्म के निर्देशक हैं फ़राज़ हैदर और इसमें जावेद जाफ़री और सोहा अली ख़ान की भी मुख्य भूमिका है. इस फ़िल्म को शरमन भारत की पहली 'वॉर कॉमेडी' करार देते हैं. जावेद जाफ़री की कॉमिक सेंस और टाइमिंग की वो ज़बरदस्त तारीफ़ करते हैं. सोहा अली ख़ान के साथ वो इससे पहले 'शादी नंबर 1' और 'रंग दे बसंती' जैसी फ़िल्में कर चुके हैं. वो कहते हैं, "रंग दे बसंती में काम करते हुए मैंने, आमिर, माधवन, सोहा ने बेहद लुत्फ़ उठाया था. इस फ़िल्म में सोहा के साथ काम करके लगा जैसे उसी सिलसिले को हम आगे बढ़ा रहे हैं. सोहा का सेंस ऑफ़ ह्यूमर ज़बरदस्त है. वो बतौर कलाकार भी निखर गई हैं." शुरुआत शरमन ने अपने अभिनय करियर की शुरुआती गुजराती थिएटर से की थी. उनके पिता अरविंद जोशी गुजराती थिएटर और फ़िल्मों के जाने-माने आर्टिस्ट थे. शरमन की पहली फिल्म 'गॉडमदर' थी. उन्होंने बताया कि शुरुआत में उनकी कॉमिक टाइमिंग बहुत ख़राब थी. शरमन जोशी कहते हैं कि वो 'ग्रैंड मस्ती' जैसी सेक्स कॉमेडी देखना पसंद करते हैं. शरमन के मुताबिक़, "लोगों ने मेरी बड़ी आलोचना की लेकिन हमारे निर्देशक शफ़ी ईनामदार ने मुझे बड़ा हौसला दिया. प्ले के क़रीब 50 शो होने के बाद जाकर मेरे अभिनय में सुधार आया." शरमन 'गोलमाल', 'स्टाइल' और 'एक्सक्यूज़ मी' जैसी कई कॉमेडी फ़िल्में कर चुके हैं लेकिन इऩ फ़िल्मों पर सस्ती कॉमेडी होने के आरोप लगे. वो कहते हैं, "मैं इस तरह की फ़िल्में कर चुका हूं और अब ऐसी और फ़िल्में करने की फ़िलहाल तमन्ना नहीं है. मैं गोलमाल सीरीज़, स्टाइल वगैरह से हटकर कुछ करना चाहता हूं. देखते हैं क्या होता है आगे." शरमन जोशी को आमिर ख़ान के साथ की गई 'रंग दे बसंती' और '3 इडियट्स' से विशेष पहचान मिली. विधु विनोद चोपड़ा की 'फ़ेरारी की सवारी' में भी उनके अभिनय को सराहा गया. 'वॉर छोड़ो ना यार' के अलावा वो 'थ्री बैचलर्स' नाम की एक फ़िल्म में भी काम कर रहे हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

अभिनेता शरमन जोशी को सेक्स कॉमेडी बहुत पसंद हैं, लेकिन वो ये कहने से बचते हैं कि ग्रैंड मस्ती जैसी फिल्मों में काम करेंगे या नहीं.


Prompt:
Summarize the following text in Hindi.

Text:
साथ ही स्पेन के रफ़ाएल नडाल और स्वीडन के रॉबिन सोडरलिंग के बीच चल रहा रोमांचक मैच पूरा नहीं हो पाया है. पहले दो सेट 6-4, 6-4 से जीतने वाले नडाल अगले दोनों सेट 6-7 और 4-6 से हार गए. लेकिन पाँचवें सेट में वे 2-0 से आगे हैं. इसके अलावा दुनिया की नंबर एक खिलाड़ी बेल्जियम की जस्टिन हेना हार्डिन ने भी अपना मैच जीता और आसानी से जीता. लेकिन बहन सरीना की तरह वीनस विलियम्स का मैच तीन सेट तक गया और आख़िरकार वे जीतने में सफल रहीं. तीसरी वरीयता प्राप्त सर्बिया की एना इवानोविच भी अपना मैच आराम से जीत गईं तो रूस की येलेना देमेन्तिएवा का विंबलडन में सफ़र ख़त्म हो गया. लेकिन रूस की स्वेतलाना कुज़नेत्सोवा अपना मैच जीतने में सफल रहीं. पुरुषों के वर्ग में साइप्रस के मार्कोस बैगदातिस ने अर्जेंटीना के डेविड नलबैंडियन को प्रतियोगिता से बाहर किया. तो स्वीडन के योनस ब्यौर्कमैन ने ऑस्ट्रेलिया के वेन ऑर्थर्स के ख़िलाफ़ सीधे सेटों में जीत दर्ज की. मैच विंबलडन में सातवीं वरीयता प्राप्त सरीना विलियम्स का मुक़ाबला था स्लोवाकिया की डेनिएला हंतुकोवा से. पहला सेट आराम से 6-2 से जीतने के बाद दूसरे सेट में सरीना बैक फ़ुट पर आ गईं. दूसरे सेट में जब स्कोर 5-5 था, उसी समय सरीना कोर्ट पर गिर गईं. उनके बाएँ पैर की मांसपेशियों में खिंचाव आ गया. इसके कारण देर तक कोर्ट में ही सरीना अपनी ट्रेनर की मदद लेती रहीं. बाद में बारिश के कारण मैच रोकना पड़ा. मैच जब शुरू हुआ तो दूसरा सेट टाई ब्रेकर में गया और हंतुकोवा ने दूसरा सेट 7-6 से जीत लिया. लेकिन बारिश के व्यवधान के बीच सरीना को आराम का मौक़ा मिला और उन्हें बेहतर चिकित्सा भी मिली. तीसरे और निर्णायक सेट में तो सरीना ने शानदार खेल दिखाया और सेट 6-2 से जीतकर मैच 6-2, 6-7 और 6-2 से जीत लिया और क्वार्टर फ़ाइनल में पहुँचीं. इससे पहले जस्टिन हेना हार्डिन ने स्विट्ज़रलैंड की पैटी श्निडर को सीधे सेटों में 6-2, 6-2 से हराकर क्वार्टर फ़ाइनल में जगह बनाई. क्वार्टर फ़ाइनल में हेना हार्डिन और सरीना विलियम्स आमने-सामने होंगी. वीनस विलियम्स का मैच भी तीन सेटों में गया लेकिन आख़िरकार उन्होंने जापान की अकीको मोरीगामी को 6-2, 3-6 और 7-5 से जीत हासिल करने में सफलता पाई. सर्बिया की एना इवानोविच ने फ़्रांस की अर्वेन रेज़ई को सीधे सेटों में6-3, 6-2 से मात दी तो स्वेतलाना कुज़नेत्सोवा और मिशेला क्राइजसेक भी अपने-अपने मैच जीत गईं. लेकिन रूस की येलेना देमेन्तिएवा को पोलैंड की एग्निज़का पास्ज़ेक ने 3-6, 6-2, 6-3 से हरा दिया. पुरुषों के वर्ग में योनस ब्यौर्कमैन ने ऑस्ट्रेलिया के वेन ऑर्थर्स को सीधे सेटों में 6-2, 6-1 और 6-4 से मात दी. लेकिन अर्जेंटीना के डेविड नलबैंडियन हार गए. उन्हें साइप्रस के मार्कोस बैगदातिस ने 6-2, 7-5, 6-0 से हराकर प्रतियोगिता से बाहर कर दिया.

Summary:

विंबलडन के सातवें दिन तो जम कर बारिश होती रही. लेकिन बारिश के बावजूद जो मैच पूरे हुए, उनमें सबसे रोमांचक रहा अमरीका की सरीना विलियम्स और स्लोवाकिया की डेनिएला हंतुकोवा के बीच का मैच. जिसमें आख़िरकार सरीना विलियम्स जीतीं.


Prompt:
Summarize the following text in Hindi.

Text:
ग्रेटर कश्मीर ने अपनी ख़बर में दक्षिणपंथी हिंदुत्व ताकतों के इस मसले को अपने पक्ष में भुनाने की बात कही है. राइज़िंग कश्मीर ने छात्रों के हवाले से ख़बर छापी है. यह छात्र इस मसले को स्थानीय और बाहरी छात्रों के बीच संघर्ष के तौर पर पेश करने पर आपत्ति दर्ज करा रहे हैं. कश्मीर रीडर अख़बार ने अपने संपादकीय में इन कश्मीरी छात्रों की तुलना फ़लस्तीनियों से की है. अख़बार के अनुसार राष्ट्रीय स्तर का शैक्षिक संस्थान होने के बावजूद एनआईटी में केवल 20 फ़ीसदी छात्र ही जम्मू कश्मीर से आते हैं. समाप्त कश्मीर रीडर अख़बार ने आरोप लगाया है- 'कश्मीर में राष्ट्रीय स्तर के संस्थान फ़ासीवाद को आयात करने वाले ट्रोज़न हॉर्स बनते जा रहे हैं और राज्य के शिक्षा मंत्री को इस मसले पर तुरंत कार्रवाई करनी चाहिए. वे इसे प्रशासानिक मसला बताकर टाल नहीं सकते.' (बीबीसी मॉनिटरिंग दुनिया भर के टीवी, रेडियो, वेब और प्रिंट माध्यमों में प्रकाशित होने वाली ख़बरों पर रिपोर्टिंग और विश्लेषण करता है. आप बीबीसी मॉनिटरिंग की ख़बरें ट्विटर और फेसबुक पर भी पढ़ सकते हैं. बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

भारत प्रशासित कश्मीर के श्रीनगर में मौजूद एनआईटी में कश्मीरी और ग़ैरकश्मीरी छात्रों की झड़प के बाद इस मसले को वहां के अंग्रेज़ी और उर्दू के अख़बारों ने प्रमुखता से छापा है.


Prompt:
Summarize the following text in Hindi.

Text:
हिज़्बुल्ला नेताओं ने सिन्यूरा से इस्तीफ़ा देने का माँग की है. मध्य बेरूत में एकत्रित अपने समर्थकों को संबोधित करते हुए हिज़्बुल्ला के प्रमुख शेख हसन नसरल्ला ने कहा कि लेबनान को नई और विदेशी प्रभाव से मुक्त सरकार की ज़रूरत है. वीडियो लिंक के ज़रिए उन्होंने कहा कि हिज़्बुल्ला बातचीत के लिए तैयार है और अपने साथी लेबनानियों से नहीं लड़ेगा. सरकार समर्थकों और सरकार विरोधियों के बीच छिटपुट झड़पों के बीच हज़ारों की तादाद में हिज़्बुल्ला के समर्थक पिछले एक सप्ताह से मध्य बेरूत में प्रदर्शन कर रहे हैं. इल्ज़ाम नसरल्ला ने लोगों से कहा कि वे रविवार को विशाल प्रदर्शन के लिए तैयार रहें. उन्होंने लेबनान के प्रधानमंत्री सिन्यूरा की जमकर आलोचना की और पूछा, “क्या लेबनान के प्रधानमंत्री ने सप्लाई लाइनें काटने का काम नहीं किया है.” उन्होंने बिना किसी का नाम लिए सिन्यूरा सरकार के एक प्रतिनिधि पर इसराइल के साथ मिलकर हिज़्बुल्ला को हराने की कोशिश करने का आरोप भी लगाया. संघर्ष नहीं बेरूत से बीबीसी संवाददाता ने बताया कि यह सरकार के ख़िलाफ़ नसरल्ला के सबसे तीखे भाषणों में से एक था. हिज़्बुल्ला ने पिछले माह सरकार में शामिल अपने मंत्रियों को हटा दिया था. हिज़्बुल्ला प्रमुख ने कहा कि वे और उनके सहयोगी स्वतंत्र सरकार चाहते हैं जो विदेशी ताक़तों के एजेंडे पर नहीं चलेगी. लेकिन उन्होंने गृह युद्ध की संभावना को खारिज़ कर दिया और लेबनान के शिया मुसलमानों को चेतावनी दी कि सुन्नी मुसलमानों या ईसाइयों से लड़ने के कोई ज़रूरत नहीं है.

Summary:

हिज़्बुल्ला नेताओं ने फ़ुआद सिन्यूरा के नेतृत्व वाली लेबनान सरकार पर पश्चिम परस्त होने का आरोप लगाते हुए जनप्रदर्शन जारी रखने का संकल्प व्यक्त किया है.


Prompt:
Summarize the following text in Hindi.

Text:
उन्होंने कहा कि जिस धीमी गति से पीड़ितों का राहत पहुँचाने का काम किया जा रहा है उसे स्वीकार नहीं किया जा सकता है. बान की मून ने कहा कि अगर बर्मा में और सहायता पहुँचाने का काम तेजी से नहीं किया गया तो संक्रामक बीमारियाँ फैल सकती हैं और उनसे पैदा हुई स्थितियाँ वर्तमान स्थितियों से भी ज़्यादा भयावह हो सकती हैं. हालांकि अब बर्मा में राहत कार्यों में ख़ासी बढ़ोत्तरी और सुधार देखा जा रहा है पर बीबीसी संवाददाता का कहना है कि अंदरूनी इलाकों में अभी भी लोग राहत की आस में बैठे हैं. तकलीफ़देह यह भी है कि तूफ़ान से सर्वाधिक प्रभावित इलाकों में अभी भी ज़ोरदार बारिश जारी है जिससे राहत कार्यों में बाधा पहुँच रही है. उधर बर्मा की सैन्य सरकार ने अब इस तूफ़ान में मरनेवालों के आकड़े को बढ़ाते हुए बताया है कि मृतकों की संख्या 32 हज़ार हो गई है और क़रीब 30 हज़ार लोग अभी भी लापता हैं. लेकिन अंतरराष्ट्रीय सहायता एजेंसियों का कहना है कि मरने वालों की संख्या एक लाख से ऊपर है और यदि बर्मा सरकार ने अंतरराष्ट्रीय राहत प्रयासों में रोकटोक करना जारी रखा, तो मृतकों की संख्या कहीं ज़्यादा हो सकती है. राहतकार्यों में तेज़ी उधर सोमवार को पहली बार बर्मा ने अमरीकी सहायता स्वीकार करने की अनुमति दे दी है लेकिन राहत एजेंसियों का अभी भी कहना है कि तबाही को देखते हुए सरकार के प्रयास पर्याप्त नहीं है. तूफ़ान की तबाही के नौ दिन बाद राहत सामग्री से लदा पहली अमरीकी विमान सोमवार को पड़ोसी देश थाइलैंड से बर्मा पहुँचा है. अब ऐसा लग रहा है कि बर्मा की सरकार तूफ़ान पीड़ितों की सहायता के लिए आगे आने वाली विदेशी सरकारों और अंतरराष्ट्रीय राहत एजेंसियों से धीरे-धीरे ही सही सहयोग बढ़ा रही है. ब्रिटेन ने भी सोमवार को बताया कि पहली बार उसके एक आपदा आकलन दल को बर्मा जाने की अनुमति मिली है. हालाँकि लगभग सारी सहायता संस्थाएँ यही चाहती हैं कि बर्मा में राहत कार्य चलाने पर किसी तरह का प्रतिबंध नहीं लगाया जाए. इन संस्थाओं का कहना है कि पर्याप्त संख्या में कार्यकर्ताओं और विशेषज्ञों की मौजूदगी के बिना हर तूफ़ान पीड़ित तक सहायता नहीं पहुँचाई जा सकती है.

Summary:

बर्मा में पिछले सप्ताह आए तूफ़ान के पीड़ितों को जिस गति से राहत पहुँचाने का काम किया जा रहा है उससे संयुक्त राष्ट्र महासचिव बान की मून बेहद हताश हैं.


Prompt:
Summarize the following text in Hindi.

Text:
यूरोप के जाने माने चित्रकार लूसियन फ्रायड ने केट की यह पेंटिंग उस समय बनाई थी जब केट गर्भवती थी. पेंटिंग का नाम ही है नेकेड पोर्ट्रेट 2002. पांच फुट से ऊंची इस पेंटिंग में केट मॉस को अधलेटी अवस्था में दिखाया गया है. लंदन के क्रिस्टी हाउस नीलामघर में इसकी बोली लगी 7.29 लाख डॉलर. इसे खरीदने वाले के बारे में कोई जानकारी नहीं मिली है क्योंकि इस खरीदार ने फोन पर बोली लगाई थी. प्रसिद्ध मॉडल अधिकतर लोगों का कहना है कि केट मॉस ने डेज़्ड एंड कन्फ्यूज़्ड पत्रिका के लिए इस भंगिमा में पेंटिंग बनवाई थी. पेंटिंग बनाने वाले लुसियन फ्रायड जाने माने मनोवैज्ञानिक सिगमंड फ्रायड के पोते हैं. इससे पहले लुसियन ब्रिटेन की महारानी की भी पेंटिंग बना चुके हैं. इस तरह की पेंटिंग बनाने में छह महीने से एक साल तक का समय लगता है लेकिन केट ने कहा कि उन्हें समय का ध्यान नहीं रहा था. पेंटिंग बनने के समय गर्भवती रही केट को लड़की पैदा हुई थी जो अब दो साल की है. कुछ लोगों का मानना है कि केट ने ही फोन पर इस पेंटिंग को खरीदा है.

Summary:

प्रसिद्ध सुपरमॉडल केट मॉस की एक नग्न पेंटिंग क़रीब सात लाख डॉलर में नीलाम हुई है.


Prompt:
Summarize the following text in Hindi.

Text:
आईआईटी के छात्रों के अंबेडकर पेरियार स्टडी सर्कल ने कथित तौर पर एक पर्चा जारी किया था. इसमें प्रधानमंत्री नरेंद्र मोदी और उनकी सरकार की नीतियों की आलोचना की गई थी. मानव संसाधन विकास मंत्रालय ने आईआईटी-एम से इस मामले में सफाई मांगी है. यह एक अज्ञात व्यक्ति की ओर से की गई शिकायत पर आधारित है. इसमें कहा गया है कि स्टडी सर्कल की ओर से परिसर में वितरित किए जा रहे पर्चे से प्रधानमंत्री नरेंद्र मोदी और हिंदुओं के प्रति नफरत फैल रही है. इस पर्चे पर मंत्रालय ने आईआईटी-एम से सफाई मांगी जिसके बाद संस्थान ने स्टडी सर्कल को प्रतिबंधित कर दिया. आचार संहिता का सवाल आईआईटी-एम की डीन शिवकुमार श्रीनिवासन ने मीडिया से कहा कि छात्रों के इस संगठन ने आचार संहिता का उल्लंघन किया था, इसलिए तकनीकी कारणों की वजह से इसे इजाजत नहीं दी गई. समाप्त लेकिन स्टडी सर्कल के एक प्रवक्ता ने अपना नाम सार्वजनिक न करने की शर्त पर बीबीसी से कहा, ''जो बात की जा रही है, उसमें कुछ भी व्यक्तिगत नहीं है. हमने किसी आचार संहिता का उल्लंघन नहीं किया है. वहां धार्मिक मामलों के और भी स्टडी ग्रुप हैं, जो पोस्टर लगा सकते हैं या बैठक कर सकते हैं, अगर हमने किया है तो इसमें ग़लत क्या है.'' प्रवक्ता ने कहा, ''हमारे पर्चे में उन आर्थिक नीतियों की आलोचना की गई है जिनका सरकार पालन कर रही है. हम समसामयिक मुद्दों पर चर्चा कर रहें और इन मुद्दों पर डॉ. आंबेडकर औऱ पेरियार के विचार रख रहे हैं.'' अभिव्यक्ति की आज़ादी आईआईटी-एम ने एक बयान में कहा है, ''आईआईटी मद्रास छात्रों की अभिव्यक्ति की स्वतंत्रता को कम नहीं करती है. छात्र संगठनों से उम्मीद की जाती है कि वो दिशा निर्देशों का पालन करेंगे." बयान में कहा गया है, "इन दिशा निर्देशों के मुताबिक़ छात्र संगठन आईआईटी मद्रास के नाम और इसके आधिकारिक प्रविष्टियों का बिना वैध अनुमति के किसी भी रूप में अपनी गतिविधियों के प्रचार या समर्थन जुटाने के लिए इस्तेमाल नहीं करेंगे. इस संगठन ने अपनी बैठक के दौरान इन दिशा निर्देशों का उल्लंघन किया है.'' इस स्टडी सर्कल के एक और सदस्य ने अपना नाम न जाहिर करने की शर्त पर बताया, ''यह अभिव्यक्ति की स्वतंत्रता के हमारे संवैधानिक अधिकार का हनन है. कोई आचार संहिता संविधान का उल्लंघन नहीं कर सकती है.'' दूूसरी ओर कांग्रेस से जुड़े छात्र संगठन नेशनल स्टूडेंट्स यूनियन ऑफ़ इंडिया ने इस पर सरकार का विरोध करना शुरू कर दिया है. एनएसयूआई ने दिल्ली में मानव संसाधन विकास मंत्री स्मृति ईरानी के घर के बाहर प्रदर्शन किया. पुलिस ने कुछ छात्रों को हिरासत में ले लिया है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

भारतीय प्रौद्योगिकी संस्थान, मद्रास (आईआईटी-एम) में छात्रों के एक संगठन पर प्रतिबंध लगाने का मामला तूल पकड़ता जा रहा है.


Prompt:
Summarize the following text in Hindi.

Text:
हज़ारों की संख्या में लोगो ने ओल्मर्ट के विरोध में नारे लगाए और उनके इस्तीफ़े की मांग की. लोगों के हाथों में बैनर थे जिसमें लिखा हुआ था कि ओल्मर्ट वापस जाओ, तुम असफल रहे. ये विरोध प्रदर्शन उस रिपोर्ट के बाद हो रहे हैं जिसमें प्रधानमंत्री ओल्मर्ट को पिछले साल लेबनान में हिज़बुल्ला के ख़िलाफ़ युद्ध में मिली हार के लिए ज़िम्मेदार ठहराया गया है. इस रिपोर्ट के बाद इसराइली संसद नेसेट का विशेष सत्र बुलाया गया था जिसमें इस रिपोर्ट पर चर्चा हुई. चर्चा के दौरान कई वरिष्ठ नेताओं ने भी ओल्मर्ट के इस्तीफ़े की मांग की लेकिन इस सत्र में ओल्मर्ट के इस्तीफ़े की नौबत नहीं आई. हालांकि बुधवार को ओल्मर्ट के कैबिनेट की विदेश मंत्री ज़िपी लिवनी ने ही प्रधानमंत्री के इस्तीफ़े की मांग कर दी थी. पिछले साल हिज़बुल्ला के साथ हुई भीषण झड़प में इसराइल को कोई ख़ास सफलता नहीं मिली थी. रिपोर्ट में कहा गया था कि प्रधानमंत्री एहुद ओल्मर्ट ने लेबनान युद्ध की स्थिति को कारगर तरीके से नहीं संभाला और उन्होंने कई ग़लत फ़ैसले लिए. इस युद्ध के बाद से ही ओल्मर्ट पर इस्तीफ़े के लिए दबाव बना हुआ है. रिपोर्ट लेबनान युद्ध के बारे में आई रिपोर्ट के प्रकाशित होने के बाद से एक मंत्री पहले ही इस्तीफ़ा दे चुके हैं. ये मंत्री लेबर पार्टी के थे जो ओल्मर्ट की गठबंधन सरकार में एक घटक दल है. मंत्री का कहना था कि वह ओल्मर्ट के साथ काम नहीं कर सकते. ओलमर्ट की कदीमा पार्टी के संसदीय दल के मुखिया ऐविगडोर यित्ज़ाकी भी प्रधानमंत्री ओलमर्ट के इस्तीफ़े की माँग कर चुके हैं. एविगडोर यित्ज़ाकी कदीमा पार्टी के चेयरमैन हैं और वह इसके संस्थापकों में से एक रहे हैं. एविगडोर यित्ज़ाकी ने कहा कि प्रधानमंत्री एहुद ओल्मर्ट को इस्तीफ़ा दे देना चाहिए ताकि कदीमा प्राटी अपना काम जारी रख सके. इसराइली अख़बार हारेट्ज़ ने ख़बर छापी है कि एविगडोर यित्ज़ाकी ने यह भी कहा है कि अगर प्रधानमंत्री ओल्मर्ट इस्तीफ़ा नहीं देते हैं तो वह ख़ुद ही इस्तीफ़ा दे देंगे. बुधवार को कई अख़बारों में जनमत सर्वेक्षणों के नतीजे छपे हैं जिनमें इसराइलियों की भारी संख्या चाहती है कि प्रधानमंत्री एहुद ओल्मर्ट पद से हट जाएँ. बड़े पैमाने पर पढ़े जाने वाले अख़बार येडियट अहारोनोट के सर्वे के अनुसार क़रीब 65 प्रतिशत लोगों का कहना था कि ओल्मर्ट को प्रधानमंत्री पद छोड़ देना चाहिए जबकि सिर्फ़ दस प्रतिशत का ख़याल था कि उन्हें प्रधानमंत्री बने रहना चाहिए.

Summary:

लेबनान युद्ध के मामले पर आई रिपोर्टों के बाद इसराइल के प्रधानमंत्री एहुद ओल्मर्ट के ख़िलाफ तेल अवीव में ज़बर्दस्त विरोध प्रदर्शन हुआ है.


Prompt:
Summarize the following text in Hindi.

Text:
वैसे तो होली पूरे भारत में मनाई जाती है लेकिन ब्रज की होली ख़ास मस्ती भरी होती है. वजह ये कि इसे कृष्ण और राधा के प्रेम से जोड़ कर देखा जाता है. होता ये है कि होली की टोलियों में नंदगाँव के पुरूष होते हैं क्योंकि कृष्ण यहीं के थे और बरसाने की महिलाएं क्योंकि राधा बरसाने की थीं. दिलचस्प बात ये होती है कि ये होली बाकी भारत में खेली जाने वाली होली से पहले खेली जाती है. दिन शुरू होते ही नंदगाँव के हुरियारों की टोलियाँ बरसाने पहुँचने लगती हैं. साथ ही पहुँचने लगती हैं कीर्तन मंडलियाँ. इस दौरान भाँग-ठंढई का ख़ूब इंतज़ाम होता है. ब्रजवासी लोगों की चिरौंटा जैसी आखों को देखकर भाँग ठंढई की व्यवस्था का अंदाज़ लगा लेते हैं. बरसाने में टेसू के फूलों के भगोने तैयार रहते हैं. दोपहर तक घमासान लठमार होली का समाँ बंध चुका होता है. मुक़ाबला नंदगाँव के लोगों के हाथ में पिचकारियाँ होती हैं और बरसाने की महिलाओं के हाथ में लाठियाँ. और शुरू हो जाती है होली. पुरूषों को बरसाने वालियों की टोली की लाठियों से बचना होता है और नंदगाँव के हुरियारे लाठियों की मार से बचने के साथ साथ उन्हें रंगों से भिगोने का पूरा प्रयास करते हैं. इस दौरान होरियों का गायन भी साथ-साथ चलता रहता है. आसपास की कीर्तन मंडलियाँ वहाँ जमा हो जाती हैं. इसे एक धार्मिक परंपरा के रूप में देखा जाता है. ‘कान्हा बरसाने में आई जइयो बुलाए गई राधा प्यारी’ ‘फाग खेलन आए हैं नटवर नंद किशोर’ और ‘उड़त गुलाल लाल भए बदरा’ जैसे गीतों की मस्ती से पूरा माहौल झूम उठता है. लोग मृदंग और ढोल ताशों की थाप पर थिरकने लगते हैं. कहा जाता है कि ‘सब जग होरी, जा ब्रज होरा’ इसका आशय यही है कि ब्रज की होली और जगहों से बिल्कुल अलग होती है.

Summary:

‘बरसाने में आई जइयो बुलाए गई राधा प्यारी’ इस गीत के साथ ही ब्रज की होली की मस्ती शुरू होती है.


Prompt:
Summarize the following text in Hindi.

Text:
भारत सरकार ने यह फ़ैसला कैरेबियाई द्वीपों में सुरक्षा इंतज़ामों को पर्याप्त न मानते हुए किया है. ऐसा पहली बार है जब देश से बाहर जाने पर भारतीय टीम को सुरक्षा के लिए एनएसजी कमांडो की सुविधा मुहैया कराई गई है. समाचार एजेंसियों के अनुसार वेस्टइंडीज़ के अधिकारियों ने राजनयिक माध्यम से भारत को सूचित किया था कि वह 15 सदस्यीय भारतीय टीम को व्यापक सुरक्षा मुहैया कराने में असमर्थ है. इसके बाद भारत सरकार ने यह फ़ैसला लिया. उपराष्ट्रपति भैरो सिंह शेखावत के साथ 9-11 नवंबर के दौरान वेस्टइंडीज़ की यात्रा पर गए सुरक्षा अधिकारियों ने भी सरकार से वहाँ सुरक्षा इंतज़ामों में ढिलाई की शिकायत की थी. ग़ौरतलब है कि भारतीय सुरक्षा एजेंसियां टीम के कुछ प्रमुख खिलाड़ियों को चरमपंथी गुटों से ख़तरे की आशंका जता चुकी है. वेस्टइंडीज़ के लिए एनएसजी की टीम जल्द ही रवाना होने वाली है. इस टीम में बम की पहचान और इसे निष्क्रिय करने वाले विशेषज्ञ भी शामिल होंगे. एनएसजी के महानिदेशक ज्योति कृष्ण दत्त ने समाचार माध्यमों को बताया कि विदेश मंत्रालय ने 16 कमांडो की टीम वेस्टइंडीज़ भेजने के लिए कहा है. उन्होंने कहा कि एनएसजी के कमांडो अगले सप्ताह रवाना हो जाएंगे. इसके अलावा गृह मंत्रालय के दो वरिष्ठ सुरक्षा विशेषज्ञ भी वहाँ इंतज़ामों का जायजा लेंगे और स्थिति पर नज़र रखेंगे. समाचार एजेंसी यूएनआई के अनुसार त्रिनिदाद और टोबेगो में भारतीय टीम के बेस कैंप की सुरक्षा के प्रभारी एनएसजी के कर्नल हरजीत सिंह पठानिया समन्वय के लिए पहुँच चुके हैं. कर्नल पठानिया के अनुसार, '' मैच शुरू होने से पहले एनसीजी की टीम स्टेडियमों का निरीक्षण करेगी.'' उन्होंने 'त्रिनिदाद एक्सप्रेस' को बताया कि आयोजन के दौरान कहीं कोई विस्फोटक मिलता है तो एनएसजी की टीम उसे दूर से ही निष्क्रिय करने में सक्षम है.

Summary:

भारतीय क्रिकेट टीम को विश्व कप क्रिकेट के दौरान वेस्टइंडीज़ में राष्ट्रीय सुरक्षा गार्ड यानी एनएसजी कमांडो की सुरक्षा मुहैया कराई जाएगी.


Prompt:
Summarize the following text in Hindi.

Text:
इससे पहले पाकिस्तानी सुप्रीम कोर्ट ने जब परवेज़ मुशर्रफ़ को राष्ट्रपति चुनाव लड़ने की अनुमति दी थी तब भी राणा भगवान दास उन तीन जजों में से थे जो इस फ़ैसले से सहमत नहीं थे. वे उन जजों में से हैं जिन्होंने नई व्यवस्था के तहत शपथ नहीं ली है जिसका सीधा मतलब है कि इमरजेंसी के दौरान वे जज नहीं माने जाएँगे. पाकिस्तान सुप्रीम कोर्ट के एकमात्र हिंदू जज राणा भगवान दास से शाहज़ेब जिलानी ने इमरजेंसी लगाए जाने के बाद बातचीत की. पाकिस्तान में इमरजेंसी लगाने के फ़ैसले पर आपकी क्या प्रतिक्रिया है? हमने तो पहले ही इसे सरासर ग़लत और ग़ैर क़ानूनी करार दिया था. हमारे सात जजों के बेंच ने शनिवार को ही ये कह दिया था कि अगर प्रोविज़नल कॉन्स्टीट्यूशनल ऑर्डर (पीसीओ) के तहत इमरजेंसी लगाई जाती है तो ग़लत होगा. हमने अपने फ़ैसले की कॉपी भी मीडिया को दे दी थी, उसके बाद हम घर आ गए. फिर जो हुआ वह हमने टीवी पर देखा. क्या सरकार ने आपको बताया है कि आपकी छुट्टी हो गई है? जी नहीं, सरकार से कोई संपर्क नहीं हुआ है. आपके घर पर सरकारी सुरक्षा मौजूद है या हटा ली गई है? वे अब भी मौजूद हैं. जहाँ तक आपको मालूम है, आप अभी तक सुप्रीम कोर्ट के जस्टिस हैं? क़ानूनी और संवैधानिक तौर पर तो मेरा यही मानना है. आपको तो पता है कि देश में संविधान मुअत्तल है, पीसीओ के तहत देश चल रहा है. ऐसे में आप क्या कर सकते हैं? ये तो आने वाला वक़्त बताएगा. आपकी इस मामले पर चीफ़ जस्टिस चौधरी से कोई मुलाक़ात या बात हुई है? हाँ, बस ख़ैर-ख़बर तक बात हुई है, फिलहाल सारे जज अपने-अपने घर पर हैं. क्या आपको अंदाज़ा था कि ऐसा कोई क़दम उठाया जा सकता है, इस तरह अचानक? नहीं, मुझे इसका अंदाज़ा नहीं था, हमें नहीं लग रहा था कि इतनी जल्दी और इस तरह से यह ऑर्डर होगा. मुशर्रफ़ ने इमरजेंसी लगाने के जो कारण बताए हैं उनमें से एक यह भी था कि न्यायपालिका अपनी हद से बाहर जाकर काम कर रही थी. नहीं, यह बिल्कुल ग़लत है, अदालतें अपने संवैधानिक दायरे के भीतर ही काम कर रही थीं. वो ये भी कह रहे हैं कि अदालत ने अपनी तरफ़ से 100 से ज्यादा मामलों में कार्रवाई की, इस तरह सरकार कैसे चल सकती थी? ये तो जनता बता सकती है कि फ़ैसले सही थे या ग़लत. जज के तो निर्णय ही बताते हैं कि वह सही था या ग़लत. जज ख़ुद नहीं बोलता, उसके ऑर्डर और जजमेंट बोलते हैं. लेकिन आपके ही कई साथी जजों ने सरकार का साथ दिया और नए पीसीओ के तहत शपथ भी ले ली है, उनके बारे में क्या कहेंगे? सबका अपना-अपना ख़याल है, अपने अपने विचार हैं और अपना अपना ज़मीर है, इस बारे में मुझे कुछ नहीं कहना है. कल आप क्या करेंगे? कल हम चाहेंगे कि अदालत जाएँ. अगर आपको अदालत जाने से रोका गया तो? हम वापस आ जाएँगे, जज सड़क पर प्रदर्शन तो नहीं कर सकते. तो क्या आप ख़ामोश होकर बैठ जाएँगे. ये तो आने वाला वक़्त बताएगा. आपके इतने लंबे करियर का इस तरह अंत, आपका निजी अनुभव कैसा रहा है? मैंने अपनी क़ानूनी और संवैधानिक भूमिका बखूबी निभाई है, मुझे कोई अफ़सोस नहीं है, कोई शर्मिंदगी नहीं है, जो लोग क़ानून और संविधान का सम्मान नहीं करते वे मौजूदा सूरतेहाल के लिए ज़िम्मेदार हैं.

Summary:

पाकिस्तान सुप्रीम कोर्ट के जस्टिस और देश के कार्यवाहक मुख्य न्यायाधीश रह चुके राणा भगवान दास पाकिस्तान के उन जजों में से हैं जिन्होंने इमरजेंसी को ग़ैर-क़ानूनी क़रार दिया है.


Prompt:
Summarize the following text in Hindi.

Text:
बंधक अब्दुल रहमान की माँ पॉल कासिग ने ट्वीटर पर आईएस प्रमुख अबु बकर अल बग़दादी के लिए पोस्ट लिखी है. कासिग ने पूछा है कि उनसे संपर्क कैसे किया जा सकता है. उन्होंने लिखा है, ''मैं एक बुज़ुर्ग महिला हूं और अब्दुल रहमान मेरा इकलौता बेटा है. मैं और मेरे पति जो कर रहे हैं, वह अपने दम पर कर रहे हैं.'' धर्म परिवर्तन अब्दुल रहमान ने स्पेशल इमरजेंसी रिस्पांस एंड असिसटेंस नाम का संगठन बनाया था पिछले हफ़्ते आईएस ने ब्रितानी नागरिक और सहायताकर्मी एलन हेनिंग का सिर कलम करने का वीडियो जारी किया था. इसमें कासिग के साथ भी ऐसा ही करने की धमकी दी गई थी. वीडियो आने के बाद ही उन्होंने यह पत्र लिखा है. अब्दुल रहमान इस्लाम स्वीकार करने से पहले पीटर कासिग के नाम से जाने जाते थे. पिछले साल सीरिया में उन्हें बंधक बना लिया गया था. उनकी माँ के ट्विटर पर यह कहने के बाद कि उनके परिवार को सरकार से कोई सहायता नहीं मिल रही है, जबकि अमरीकी विदेश मंत्रालय की प्रवक्ता ज़ेन पास्कि ने संवाददाताओं से कहा कि कासिग की सुरक्षित रिहाई के लिए बहुत कुछ किया जा रहा है. उन्होंने कहा, ''पीटर को घर लाने के लिए हम अपने सभी सैन्य, खुफिया, क़ानून और राजनयिक क्षमताओं का उपयोग कर रहे हैं.'' पिछले हफ़्ते जारी एक वीडियो में कासिग की माँ ने आईएस चरमपंथियों से उनके बेटे को रिहा करने की अपील की थी. उन्होंने बताया कि उनके बेटे को पिछले साल उस समय बंधक बनाया गया, जब वो पश्चिम सीरिया में डेर एज्जूर जा रहे थे. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

सीरिया में पिछले साल बंधक बनाए गए एक अमरीकी नागरिक अब्दुल रहमान कासिग की माँ ने इस्लामिक स्टेट (आईएस) के चरमपंथियों से उनके बेटे की सुरक्षित रिहाई की अपील की है.


Prompt:
Summarize the following text in Hindi.

Text:
अब श्रद्धालु अष्टधातु की मूर्ति की जगह अन्य पत्थरों से बनी भगवान की मूर्ति की पूजा कर रहे हैं. ज़िले में मूर्ति चोरी की बड़ी घटना दो साल पहले मुहम्मदाबाद गोहाना थाने के कोठिया गाँव में हुई थी, जब चोरों ने एक ही मंदिर की 10 मूर्तियों पर हाथ साफ़ कर दिया था. फ़िर तो रुक-रुक कर मूर्ति चोरी की घटनाएँ लगातार सुनने में आने लगीं और पुलिस रिकॉर्ड के अनुसार ज़िले के विभिन्न मंदिरों से अभी तक ढाई दर्जन मूर्तियाँ चोरी हो चुकी हैं. थाना चिरैयाकोट गाँव के राम-जानकी मंदिर के पुजारी को दो साल पहले मूर्ति को चोरों से बचाने का नायाब उपाय सूझा और उन्होंने इसे थाने में जमा करा दिया. अब यह मूर्ति थाने के मालखाने की शोभा बढ़ा रही है. तस्करों का जाल इस क्षेत्र में मूर्ति तस्करों का मजबूत जाल है और तमाम प्रयासों के बावजूद पुलिस महज़ दो मूर्तियाँ ही बरामद कर सकी है. पुलिस अधीक्षक आशुतोष कुमार का कहना है कि मूर्ति चोरी को उनका विभाग गंभीरता से ले रहा है और इस गिरोह को पकड़ने का ज़िम्मा विशेष आपरेशन ग्रुप यानी एसओजी को सौंपा गया है. पुलिस भी मानती है कि इस क्षेत्र में मूर्ति चोरों का अंतरराष्ट्रीय गिरोह सक्रिय है. यह गिरोह पुरातात्विक महत्व की मूर्तियों को चुराकर इनका सौदा विदेशी तस्करों से कर मोटी रकम हासिल करते हैं. इसी साल सितंबर में पटना संग्रहालय से चोरी हुई पुरातात्विक महत्व की दुर्लभ और बहुमूल्य बुद्ध मूर्तियों में से एक मूर्ति पुलिस ने वाराणसी शहर से बरामद की थी. काँसे और अष्टधातु की बनी इस साढ़े 17 सेंटीमीटर लंबी मूर्ति की अंतरराष्ट्रीय बाज़ार में कीमत पाँच करोड़ रुपए आँकी गई थी.

Summary:

उत्तर प्रदेश के मऊ ज़िले में मूर्ति चोरों का ख़ौफ इस कदर है कि यहाँ के एक मंदिर के पुजारी ने चोरी के डर से मूर्ति ही थाने में जमा करा दी.


Prompt:
Summarize the following text in Hindi.

Text:
खबर का हेडिंग दिया है. 'इंडिया बिड टू वॉर्म अप टू ईरान, एज़ इट स्टेप्स आउट ऑफ कोल्ड'. इसमें बताया गया है कि ईरान से अंतरराष्ट्रीय प्रतिबंध हटने के चार महीने बाद हो रहा मोदी का दौरा भारत के लिहाज से कितना अहम है. सीबीएसई के 12वीं कक्षा के नतीजे शनिवार को घोषित हुए थे. अधिकतर अखबारों ने इसे पहली खबर बनाया है. 'द टाइम्स ऑफ इंडिया' ने अपनी लीड खबर में जानकारी दी है कि 90 हज़ार से ज्यादा छात्रों ने 90 फीसदी से ज्यादा अंक हासिल किए हैं. समाप्त 'हिंदुस्तान टाइम्स' ने जानकारी दी है कि दिल्ली की छात्रा सुकृति गुप्ता ने 99.4 फीसदी अंकों के साथ पहला स्थान हासिल किया है. भारत दौरे पर आए एप्पल के सीईओ टिम कुक ने शनिवार को प्रधानमंत्री नरेंद्र मोदी से मुलाकात की. 'द हिंदू' ने इसे अपनी पहली खबर बनाया है. हिंदुस्तान टाइम्स ने भी इस खबर को पहले पन्ने पर जगह दी है और बताया है कि मोदी चाहते हैं कि एप्पल भारत में आई फोन बनाए. द इंडियन एक्सप्रेस और द स्टेटसमैन ने पहले पन्ने पर मोदी और कुक की तस्वीर छापी है. आम आदमी पार्टी ने आरोप लगाया है कि महाराष्ट्र के मंत्री एकनाथ खड़से दाऊद इब्राहिम के संपर्क में थे. 'द हिंदू' ने इस खबर को पहले पन्ने पर जगह दी है. हालाँकि कुछ मीडिया ख़बरों में एकनाथ खड़से के हवाले से इसका खंडन किया गया है. पांच विधानसभा चुनाव के नतीजों की समीक्षा भी जारी है. 'द इंडियन एक्सप्रेस' ने लोकनीति और सीएसडीएस के विश्लेषण के हवाले से बताया कि पश्चिम बंगाल में वामदलों और कांग्रेस का गठजोड़ 'अरिथमेटिक' और 'केमिस्ट्री' के लिहाज से कमजोर था. पूर्व प्रधानमंत्री राजीव गांधी की 25 वीं पुण्यतिथि पर शनिवार को आयोजित एक कार्यक्रम में कांग्रेस अध्यक्ष सोनिया गांधी ने विधानसभा चुनाव में हार से हताश पार्टी कार्यकर्ताओं को दिलासा दिया. 'टाइम्स ऑफ इंडिया' और 'हिंदुस्तान टाइम्स' ने पहले पन्ने पर इस खबर को जगह दी है. इसमें सोनिया के हवाले से बताया गया है कि कोई भी नाकामी स्थाई नहीं होती है. 'द इंडियन एक्सप्रेस' के पहले पन्ने पर एक और खबर है जो ध्यान खींचती है. इसमें बताया गया है कि मानव संसाधन मंत्रालय सीबीएसई की तर्ज पर वैदिक एजुकेशन बोर्ड बनाने की तैयारी कर रहा है. दिल्ली में एक अफ्रीकी युवक की हत्या की खबर भी अखबारों के पहले पन्ने पर है. चैंपियन मुक्केबाज मेरी कॉम का ओलंपिक में हिस्सा लेने का सपना टूट गया. वो कज़ाख़स्तान में जारी विश्व महिला बॉक्सिंग चैम्पियनशिप के दूसरे दौर में जर्मनी की अज़ीज़ी निमानी से हार गईं. इस खबर को भी कई अख़बारों के पहले पन्ने पर जगह मिली है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

प्रधानमंत्री नरेंद्र मोदी रविवार से दो दिन के ईरान दौरे पर हैं. दिल्ली से प्रकाशित अंग्रेजी अख़बार 'द इंडियन एक्सप्रेस' ने मोदी के दौरे से जुड़ी खबर को प्रमुखता से जगह दी है.


Prompt:
Summarize the following text in Hindi.

Text:
जम्मू-कश्मीर में अनिश्चितकालीन कर्फ्यू जारी है रविवार को भी घाटी के 10 ज़िलों में अनिश्चितकालीन कर्फ़्यू जारी है.शनिवार को अफ़ज़ल को फाँसी दिए जाने के बाद से घाटी में कर्फ्यू लगा दिया गया था. इसके अलावा राज्य के सभी ज़िलों में मोबाइल और इंटरनेट सेवा अब भी बंद है हालांकि टीवी के प्रसारण पर लगी रोक ख़त्म कर दी गई. कई जगहों पर कर्फ्यू के कारण सुबह अखबार भी नही पहुंच सके. झड़पें बीबीसी संवाददाता रियाज़ मसरुर का कहना है कि शनिवार रात कश्मीर में सुरक्षा बलों और प्रदर्शनकारियों के बीच कई झड़पें भी हुई हैं. राज्य के कई ज़िलों में प्रदर्शकारियों ने कर्फ़्यू का उल्लंघन किया है. बारामूला और सोपोर में रात प्रदर्शनकारियों और पुलिस के बीच झड़पे हुई है. अफ़ज़ल गुरू के गृहनगर सोपोर और बारामूला जैसे संवेदनशील इलाकों में पुलिस काफी सतर्कता बरत रही है. समाचार एजेंसी पीटीआई के मुताबिक पूरी घाटी में अलग अलग जगहों पर हुए प्रदर्शनों के दौरान 36 लोग घायल हुए हैं. इनमें कम से कम 23 पुलिसकर्मी शामिल है. सुरक्षा इंतजाम को लेकर कोर-कसर बाकी न रहे इसके लिए राज्य के सभी ज़िलों में बड़ी तादाद में पुलिस बल और केंद्रीय रिर्जव पुलिस बल (सीआरपीएफ) के जवानों को तैनात किया गया है. जिन जगहों पर पुलिस और प्रदर्शनकारियों की मुठभेड़ हुई थीं उन जगहों पर अतिरिक्त पुलिस तैनाती की गई है. हड़ताल वहीं जम्मू-कश्मीर लिबरेशन फ्रंट (जेकेएलएफ) के प्रमुख यासिन मलिक अफज़ल गुरू का शव सौंपने की मांग पर 24 घंटे की भूख हड़ताल पर हैं. गौरतलब है कि अफज़ल गुरू का परिवार दिल्ली में मौजूद है. ऑल पार्टी हुर्रियत कॉन्फ्रेंस एमके अध्यक्ष मीरवाइज उमर फारुक़ ने अफ़जल को फाँसी दिए जाने पर जम्मू-कश्मीर में चार दिन के बंद का ऐलान किया है. राज्य के मुख्यमंत्री उमर अब्दुल्ला ने स्थिति की समीक्षा के लिए वरिष्ठ पुलिस अधिकारियों के साथ बैठक की है और साथ ही उन्होंने राज्य की जनता से यह अपील की है कि वे हालात को अनियंत्रित न होने दें. घाटी में कश्मीर विश्वविद्यालय ने सभी परीक्षाएं रद्द कर दी हैं.

Summary:

भारत के संसद पर हमला करने के दोषी अफज़ल गुरू की फाँसी के बाद से ही जम्मू-कश्मीर में तनाव की स्थिति बनी हुई है.


Prompt:
Summarize the following text in Hindi.

Text:
सुप्रीम कोर्ट के चीफ़ जस्टिस दीपक मिश्रा, जस्टिस रोहिंटन नरीमन, एएम खानविल्कर, डी वाई चंद्रचूड़ और जस्टिस इंदु मल्होत्रा की संवैधानिक पीठ ने इस मसले पर सुनवाई की. धारा 377 को पहली बार कोर्ट में 1994 में चुनौती दी गई थी. 24 साल और कई अपीलों के बाद सुप्रीम कोर्ट के पांच न्यायाधीशों की खंडपीठ ने अंतिम फ़ैसला दिया है. चीफ़ जस्टिस ने क्या कहा? चीफ जस्टिस दीपक मिश्रा ने कहा कि जो भी जैसा है उसे उसी रूप में स्वीकार किया जाना चाहिए. समलैंगिक लोगों को सम्मान के साथ जीने का अधिकार है. संवैधानिक पीठ ने माना कि समलैंगिकता अपराध नहीं है और इसे लेकर लोगों को अपनी सोच बदलनी होगी. आत्म अभिव्यक्ति से इनकार करना मौत को आमंत्रित करना है. व्यक्तित्व को बदला नहीं जा सकता. यह खुद को परिभाषित करता है, यह व्यक्तित्व का गौरवशाली रूप है. शेक्सपियर ने कहा था कि नाम में क्या है. वास्तव में इसका मतलब था कि जो मायने रखता है वो महत्वपूर्ण गुण और मौलिक विशेषताएं हैं न कि किसी व्यक्ति को क्या कहा जाता है. नाम व्यक्ति की पहचान का एक सुविधाजनक तरीका हो सकता है लेकिन उसके गुण ही उसकी पहचान है. धारा 377 किस जज ने क्या कहा? जस्टिस डी वाई चंद्रचूड़ ने कहा है कि आज का फ़ैसला इस समुदाय को उनका हक देने के लिए एक छोटा सा कदम है. एलजीबीटी समुदाय के निजी जीवन में झांकने का अधिकार किसी को नहीं है. जस्टिस इंदु मल्होत्रा में कहा कि इस समुदाय के साथ पहले जो भेदभाव हुए हैं उसके लिए किसी को माफ़ नहीं किया जाएगा. जस्टिस नरीमन ने कहा ये कोई मानसिक बीमारी नहीं है. केन्द्र सरकार सुप्रीम कोर्ट के फ़ैसले को ठीक से समझाए ताकि एलजीबीटी समुदाय को कलंकित न समझा जाए. याचिकाकर्ताओं ने क्या कहा? समलैंगिकों से जुड़े मिथक और उनके जवाब फ़ैसले का स्वागत करते हुए आईआईटी मुंबई के याचिकाकर्ता कृष्णा ने कहा, "आईआईटी में दाखिला मिलने पर भी इतनी खुशी नहीं हुई थी, जितनी आज हो रही है. मैं इतना खुश हूं कि आंखों से आंसू रोके नहीं रुक रहे. फिलहाल ये नहीं पता कि इस फैसले से मेरे जीवन में क्या फ़र्क पड़ने वाला है, लेकिन इतना जरूर है कि अब बिना किसी डिप्रेशन, बिना किसी डर के हम भी जीवन जी सकेंगे." ललित ग्रुप ऑफ होटल के केशव सूरी ने फैसले का स्वागत करते हुए बीबीसी से बात की. उनके मुताबिक लड़ाई अभी बाकी है. आगे अपने अधिकारों की लड़ाई हमे लड़नी होगी. लेकिन इसे अपराध के दायरे से बाहर निकलना अपने आप में बड़ी उपलब्धि है. सुप्रीम कोर्ट और समुदाय को हमसे माफी मांगने की जरूरत है. इससे पहले सुप्रीम कोर्ट ने साल 2013 में दिल्ली हाई कोर्ट के फ़ैसले को पलटते हुए इसे अपराध की श्रेणी में डाल दिया था. भारतीय दंड संहिता (आईपीसी) में समलैंगिकता को अपराध माना गया था. आईपीसी की धारा 377 के मुताबिक, जो कोई भी किसी पुरुष, महिला या पशु के साथ अप्राकृतिक संबंध बनाता है तो इस अपराध के लिए उसे 10 वर्ष की सज़ा या आजीवन कारावास का प्रावधान रखा गया था. इसमें जुर्माने का भी प्रावधान था और इसे ग़ैर ज़मानती अपराध की श्रेणी में रखा गया था. क्या है LGBTIQ? इसके बाद सुप्रीम कोर्ट को इसके विरोध में कई याचिकाएं मिलीं. आईआईटी के 20 छात्रों ने नाज़ फाउंडेशन के साथ मिलकर याचिका डाली थी. इसके अलावा अलग-अलग लोगों ने भी समलैंगिक संबंधों को लेकर अदालत का दरवाज़ा खटखटाया था, जिसमें 'द ललित होटल्स' के केशव सूरी भी शामिल हैं. सुप्रीम कोर्ट को धारा-377 के ख़िलाफ़ 30 से ज़्यादा याचिकाएँ मिली. याचिका दायर करने वालों में सबसे पुराना नाम नाज़ फाउंडेशन का है, जिसने 2001 में भी धारा-377 को आपराधिक श्रेणी से हटाए जाने की मांग की थी. कब मालूम पड़ता है क्या है सेक्शुअल ओरिएंटेशन गे होना बीमारी नहीं, इसका 'इलाज' मत खोजिए जहां सेक्स से होता है समलैंगिकों का इलाज (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

देश की सर्वोच्च अदालत ने गुरुवार को समलैंगिकता को अपराध की श्रेणी से हटा दिया है. इसके अनुसार आपसी सहमति से दो वयस्कों के बीच बनाए गए समलैंगिक संबंधों को अब अपराध नहीं माना जाएगा.


Prompt:
Summarize the following text in Hindi.

Text:
राज्यसभा सांसद स्मृति ईरानी को पहली बार मंत्री बनाया गया है और प्रधानमंत्री नरेन्द्र मोदी ने उन्हें एक बेहद अहम मंत्रालय की ज़िम्मेदारी दी है. वैसे 2004 में स्मृति ईरानी ने तब गुजरात के मुख्यमंत्री रहे नरेंद्र मोदी की बहुत तीखी आलोचना की थी. उन्होंने गुजरात दंगों के लिए मोदी से इस्तीफ़े तक की मांग कर डाली थी और कहा था कि वह इसके लिए भूख हड़ताल करेंगी. हालांकि वह अनशन पर बैठी नहीं. उससे पहले ही उन्होंने एक बयान जारी कर कहा, “मैंने गुजरात के बारे में जो बयान दिया था, मैं उसे वापस लेती हूं, मुझे लगता है कि पार्टी की एक ज़िम्मेदार सदस्य होने के नाते मुझे ऐसा नहीं कहना चाहिए था.” साल 2004 की खटास समय के साथ मिठास में बदली और एक दशक बाद साल 2014 के चुनाव प्रचार के दौरान स्मृति ईरानी ज़ोर-शोर से नरेंद्र मोदी की बड़ाई करती दिखीं. अमेठी में अपनी चुनावी सभा में उन्होंने कहा, “गुजरात दंगों के बाद मैंने मोदी जी की आलोचना की, उसके बावजूद उन्होंने मुझे यहां से लड़ने के लिए टिकट दिया, ये उनका बड़प्पन दिखाता है.” हालांकि हाल में बीबीसी से हुई बातचीत में स्मृति ईरानी ने साफ़ कहा था कि उन पर मोदी की आलोचना करने के आरोप लगाना ग़लत है. बारहवीं पास मानव संसाधन विकास मंत्री के तौर पर शिक्षा और शिक्षण संस्थानों से जुड़े कई नीतिगत फ़ैसले अब स्मृति ईरानी का कार्यक्षेत्र होंगे. चुनाव आयोग को जमा किए अपने नामांकन पत्र में स्मृति ईरानी ने लिखा है कि वह बारहवीं पास हैं और उसके बाद उन्होंने 'स्कूल ऑफ़ ओपन लर्निंग' से कॉमर्स की एक साल की पढ़ाई पूरी की है. एनसीईआरटी के निदेशक रहे डॉक्टर जे एस राजपूत स्मृति की अधूरी पढ़ाई को बतौर मंत्री उनके काम में बाधा नहीं मानते. बीबीसी से बातचीत में उन्होंने कहा, “मंत्रालय तो विषयों की जानकारी रखने वाले कई एक्सपर्ट्स की मदद से चलता है, वह युवा हैं और इस वजह से वह स्कूल-कॉलेज जाने वाले छात्रों से ज़्यादा जुड़ पाएंगी और क्या मालूम ये उनके काम को आगे ले जाने में ज़्यादा मदद करे.” 1998 से 2004 के दौरान अटल बिहारी वाजपेयी की सरकार में मानव संसाधन विकास मंत्रालय मुरली मनोहर जोशी के ज़िम्मे था. उस दौर में इतिहास की स्कूली किताबों में दिए गए तथ्यों में फेरबदल किया गया जिससे काफ़ी विवाद हुआ. उस दौर में इस नीति की आलोचना करने वाली इतिहासकार रोमिला थापर ने बीबीसी में बातचीत में कहा, “मैं स्मृति ईरानी को बिल्कुल नहीं जानती, शिक्षा में उनका कोई काम नहीं है, पर पार्टी की विचारधारा तो हिन्दुत्व से ही जुड़ी है, अब आने वाला समय ही बताएगा कि स्कूली किताबों में बदलाव के कदम फिर से उठाए जाएंगे या नहीं.” स्टार प्लस के कार्यक्रम, 'क्योंकि सास भी कभी बहू थी', में स्मृति ईरानी ने मुख्य भूमिका निभाई थी. ‘वेटर’ से ‘एक्टर’ एक साल तक कॉलेज की पढ़ाई करने के बाद 1994 में स्मृति ईरानी ने अभिनय की दुनिया की ओर रुख़ किया. दिल्ली में पलीं बढ़ीं स्मृति मुंबई में मॉडलिंग करने निकल पड़ीं. अपने पिता से दो लाख रुपए उधार लिए और ‘मिस इंडिया’ सौंदर्य प्रतियोगिता में नाम लिखवाया. वो जीती तो नहीं, पर आखिरी पांच में जगह बनाने में कामयाब रहीं. पर पिता को पैसे लौटाने थे, तो कमाने का ज़रिया ढूंढना ज़रूरी था. उन्होंने मैकडोनाल्ड में नौकरी की, जहां वह लोगों को बर्गर देने के अलावा टेबल पोंछने और फ़र्श साफ़ करने तक का काम करती थीं. इस दौरान वह विज्ञापनों के लिए छोटे-मोटे मॉडलिंग के शूट भी करती रहीं. और आख़िरकार उन्हें एकता कपूर के सीरियल 'क्योंकि सास भी कभी बहू थी' में मुख्य भूमिका में काम करने का मौक़ा मिला. स्मृति ईरानी अमेठी में कांग्रेस के उपाध्यक्ष राहुल गांधी के ख़िलाफ़ चुनाव हार गईं. राजनीति सीरियल की कामयाबी ने स्मृति को आम लोगों के बीच पहचान दी. समय के साथ उन्होंने अभिनय के अलावा लेखन में भी क़दम रखा और फिर कई टीवी धारावाहिकों में निर्माता की भूमिका निभाई. साल 2003 में स्मृति ईरानी भारतीय जनता पार्टी में शामिल हुईं और उसके अगले ही साल पार्टी ने उन्हें 2004 के आम चुनाव में कांग्रेस के दिग्गज नेता कपिल सिब्बल के ख़िलाफ़ लड़ने के लिए दिल्ली की चांदनी चौक सीट से टिकट भी दिया. स्मृति ईरानी हार गईं और उसके बाद उन्होंने गुजरात दंगों के बाद पार्टी की छवि ख़राब होने का आरोप लगाते हुए गुजरात के तत्कालीन मुख्यमंत्री नरेंद्र मोदी की आलोचना की. आज माहौल दूसरा है, और स्मृति ईरानी को नरेंद्र मोदी के ख़ास लोगों में से एक माना जाता है. इस दौरान उन्होंने भारतीय जनता पार्टी के महिला मोर्चा की राष्ट्रीय अध्यक्ष का पद संभाला है और राज्यसभा में भारतीय जनता पार्टी की सांसद हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

नई सरकार के कैबिनेट में सबसे युवा चेहरा स्मृति ईरानी मानव संसाधन विकास मंत्री का कार्यभार संभालने वाली हैं.


Prompt:
Summarize the following text in Hindi.

Text:
पहली बार कोई अमरीकी राष्ट्रपति भारत के गणतंत्र दिवस समारोह का मुख्य अतिथि बनने जा रहा है. मीडिया के अलावा सोशल मीडिया पर भी ओबामा की यात्रा छाई हुई है. ट्वीटर पर हैश टैग#NamastePOTUS ट्रेंड कर रहा है. इसके अलावा, हैश टैग#ObamaInIndia,Welcome to India भी ट्वीटर पर ट्रेंड कर रहा है. 'जय हिंद' ओबामा के नेशनल सिक्योरिटी काउंसिल ने ट्वीट किया है, “राष्ट्रपति ओबामा को भारत में गणतंत्र दिवस समारोह मनाने का गौरव मिला है. जय हिंद.” समाप्त अमरीका की राष्ट्रीय सुरक्षा सलाहकार सुसन राइस ने भी भारत दौरे में ओबामा के साथ आने पर अपने उत्साह का इज़हार किया है. प्रोटोकॉल को दरकिनार कर मोदी ने ख़ुद हवाई अड्डे पर ओबामा की अगवानी की और गर्मजोशी के साथ दोनों नेता एक दूसरे से गले मिले. अनूप एस नामक व्यक्ति ने ट्वीट किया है, “नमो ने ओबामा के स्वागत में प्रोटोकॉल तोड़ा. पर्सनल कैमेस्ट्री अपने चरम पर...अतिथि देवो भव!” राष्ट्रपति भवन में कमांडिंग ऑफ़िसर पूजा ठाकुर की गार्ड ऑफ़ ऑनर की अगुवाई पर भी कई ट्वीट हुए हैं. दिलचस्प ट्वीट सुपर्णा सिंह ने ट्वीट किया है, “ओबामा के गार्ड ऑफ़ ऑनर की अगुवाई कर आपने हम सभी को गौरवान्वित किया है.” ओबामा की यात्रा पर कई लोगों ने दिलचस्प ट्वीट भी किए हैं. एक व्यक्ति थॉमस जॉर्ज ने ट्वीट किया, “ओबामा का यात्रा में अपने साथ कार लाना ठीक वैसा ही है जैसा डिनर पार्टी में अपनी प्लेट लाना.” हिंदी फ़िल्म अभिनेता वीर दास का ट्वीट भी दिलचस्प है. उन्होंने लिखा, “डियर ओबामा, क्या आप मुंबई आ सकते हैं?....आप आते हो तो घर साफ़ हो जाता है.” बात अगर फ़ेसबुक की करें तो फ़ेसबुक पर भी 'ताजमहल' ट्रेंडिंग में है. ओबामा को पहले ताजमहल देखने जाना था, लेकिन बाद में उनका ये कार्यक्रम टल गया. यूट्यूब पर भी ओबामा की भारत यात्रा से जुड़े वीडियो टॉप ट्रेंड में हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अमरीकी राष्ट्रपति बराक ओबामा तीन दिन की यात्रा पर भारत पहुँचे हैं. वे इस साल गणतंत्र दिवस समारोह के मुख्य अतिथि हैं.


Prompt:
Summarize the following text in Hindi.

Text:
वैसे तो बनारस के संकट मोचन मंदिर में हनुमान जयंती के अवसर पर पिछले 90 से भी अधिक वर्षों से संगीत समारोह का आयोजन किया जाता रहा है और देश-दुनिया के नामचीन कलाकारों ने हाज़िरी लगाई है. लेकिन ये पहला मौक़ा था जब उस्ताद बिस्मिल्लाह खां के बनारस में पाकिस्तान के किसी फनकार ने अपने सुरों से समां बांधा था. साध हुई पूरी पाकिस्तान के जाने माने ग़ज़ल गायक ग़ुलाम अली की आवाज़ के जादू से बनारस अनजान नहीं, लेकिन, उन्हें रुबरु देखने और सुनने की साध इस शहर ने बरसों से छुपाई हुई थी. और जब ये आवाज़ बनारस के संकट मोचन मंदिर में गूंजी तो सुनने वाले वाह-वाह करते नहीं थक रहे थे. समाप्त कभी ठुमरी... कभी गज़ल... ऐसा लगा मानो ग़ुलाम अली सुरों का ख़ज़ाना बनारस के नाम करने आए हों. पत्रकारों के राजनीतिक सवालों से तो ग़ुलाम अली बचते रहे, लेकिन इस ख़ास मौके पर उन्होंने संगीत में रुझान रखने वाली नई पीढ़ी को कुछ टिप्स ज़रूर दिए. ग़ुलाम अली का कहना था, "पहले उर्दू सीखनी चाहिए, फिर क्लासिकल सीखना चाहिए. फिर जो ग़ज़ल जानता हो उससे तालीम लेनी चाहिए." हनुमान के दरबार में सब एक संकट मोचन मंदिर के महंत वीएन मिश्रा संकट मोचन मंदिर के महंत वीएन मिश्रा ने कहा कि इस संगीत समारोह की ख़ास बात ये है कि समाज की ऊंच-नीच, भेद-भाव और जाति-धर्म भुलाकर भगवान हनुमान के दरबार में सभी एक हो जाते हैं. महंत वीएन मिश्रा के अनुसार इस समारोह में फ़नकार और श्रोता के बीच की दूरी न के बराबर ही रहती है. इस यादगार लम्हे का गवाह बनने स्थानीय के अलावा दूर-दराज़ से लोग खिंचे चले आए और सारी रात हज़ारों की संख्या में इस मौक़े का लुत्फ़ उठाया. इस समारोह में शामिल होने के लिए ख़ास दिल्ली से बनारस जाने वाली एक श्रोता संजिनी ने बीबीसी से अपनी ख़ुशी का इज़हार करते हुए कहा, "ये अवसर बड़ी मुश्किल से मिलता है कि संकट मोचन में हम उनको सुन पाए. एक बहुत ही अलग माहौल है. हम बहुत भाग्यशाली हैं कि उनको लाइव सुन पा रहे हैं." बनारस को बनाया मुरीद एक और श्रोता विशाल ने कहा, "बहुत अच्छा लगा रहा है और आप देख सकते हैं कि कितने उनके चाहने वाले हैं. वो शायद पहली बार बनारस आए हैं हम उन्हें पहली बार सुन रहे हैं." ऐसा लग रहा था कि ग़ुलाम अली के सुरों ने सरहद और मज़हब की हर दीवार को ख़त्म कर दिया है और इस ख़ास शाम को पूरा बनारस उनकी जादुई आवाज़ का मुरीद हो गया हो. (बीबीसी हिंदी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

पाकिस्तान से आए ग़ज़ल गायक ग़ुलाम अली ने जैसे ही बनारस के संकट मोचन मंदिर में 'गोरी तोरे नैना' ठुमरी गाना शुरू किया वहां बैठे लोगों की ख़ुशियों को ठिकाना नहीं रहा.


Prompt:
Summarize the following text in Hindi.

Text:
25 वर्षीय फ़्रांसीसी अभिनेत्री इवा ग्रीन फ़िल्म में वैस्पर लिंड का किरदार निभाएँगी. इवा ग्रीन ने अपने करियर की शुरूआत 2003 में द ड्रीमर्स से की थी. ये फ़िल्म एक फ़्रांसीसी भाई और बहन की कहानी थी जो 1968 में पेरिस में हुए दंगों के दौरान एक अमरीकी से दोस्ती करते हैं. पिछले साल इवा ग्रीन ने निर्देशक रिडली स्कॉट की फ़िल्म किंगडम ऑफ़ हैवन में काम किया था. कैसीनो रॉएल में बॉंड की भूमिका डेनियल क्रेग निभाएँगे. वे पहली बार जेम्स बॉंड की भूमिका में नज़र आएँगे. डेनियल जेम्स बॉन्ड की भूमिका निभानेवाले वे छठवें कलाकार है और कसीनो रॉएल बॉन्ड के चरित्र पर बननेवाली 21वीं फ़िल्म है. डेनमार्क के अभिनेता मैड्स मिक्कलसन को पहले ही फ़िल्म में बॉंड के विरोधी के रोल में साइन किया जा चुका है. फ़िल्म का काम प्राग में शुरू हो चुका है. कैसीनो रॉएल का निर्देशन मार्टिन कैंपबेल कर रहे हैं और ये फ़िल्म इयन फ़्लेमिंग की 1953 में लिखी किताब पर आधारित है जिसमें पहली बार बॉंड का किरदार लोगों को सामने आया था. बॉंड की अगली फ़िल्म यानी 007 पर बननेवाली 22वीं फ़िल्म पर भी काम शुरु कर दिया गया है. इसमें भी 007 की भूमिका डेनियल ही निभाएँगे. पिछली बॉंड फ़िल्म, डाइ एनदर डे 2002 में आई थी. पियर्स ब्रॉसनन और हेली बैरी अभिनित इस फ़िल्म ने 25 करोड़ पचास लाख डॉलर का कारोबार किया था. जेम्स बॉंड की भूमिका 1962-71 तक सॉन कोनेरी, 1969 में जॉर्ज लाज़ेन्बी, 1973-85 में रोजर मूर, 1987-89 में डाल्टन और 1995-2002 तक पियर्स ब्रॉसनैन जैसे कलाकार निभा चुके हैं.

Summary:

नई जेम्स बॉंड फ़िल्म कैसीनो रॉएल के लिए इवा ग्रीन को बतौर अभिनेत्री चुना गया है.


Prompt:
Summarize the following text in Hindi.

Text:
उन्होंने बीबीसी के मोहनलाल शर्मा को बताया, "मालेगाँव में जिस तरह से हमला हुआ है उसमें दो बम फटे हैं. इससे कम से कम 25 लोग मारे गए हैं. इसमें कुछ लोग घायल भी हुए हैं." बाद में महाराष्ट्र के उपमुख्यमंत्री आरआर पाटिल ने मृतकों की संख्या 37 बताई. हालांकि महाराष्ट्र के पुलिस महानिदेशक पीएस पसरीचा ने शनिवार को बताया कि मृतकों की संख्या 32 है. गृह राज्यमंत्री ने घटना की निंदा करते हुए कहा, "यह एक दुर्भाग्यपूर्ण घटना है और हम समझते हैं कि महाराष्ट्र की राज्य सरकार इस तरह की घटनाओं से निपटने में पूरी तरह से सक्षम है." उन्होंने कहा कि वो उम्मीद करते हैं कि इस तरह की घटनाओं को नियंत्रित करने के लिए महाराष्ट्र सरकार वो सभी ज़रूरी क़दम उठाएगी जो उसे उठाने चाहिए. अंदेशा? गृह राज्यमंत्री से पूछा गया कि क्या मालेगांव की घटना उसी अंदेशे के तौर पर देखी जा सकती है जिसमें प्रधानमंत्री ने कुछ दिनों पहले कहा था कि देश की राष्ट्रीय सुरक्षा ख़तरे में हैं और आशंका जताई थी कि धार्मिक और महत्वपूर्ण प्रतिष्ठानों पर चरमपंथियों के हमले हो सकते हैं. इसके जवाब में गृह राज्यमंत्री ने कहा, "इसे उसी अंदेशे से जोड़कर देखा जाए या न देखा जाए पर जिस तरह की सूचना हमारे पास थी, उन्हीं सूचनाओं के आधार पर हमने राज्य सरकार को आगाह किया था." उन्होंने कहा, "ऐसा नहीं है कि राज्य सरकारें आगाह नहीं थीं. बहुत से कार्यक्रमों को सफलतापूर्वक आयोजित किया जाता है पर एक-दो आयोजनों में इस तरह की घटनाएँ घट जाती हैं और हम समझते हैं कि राज्य सरकारें इन्हें नियंत्रित कर पाने में सक्षम हैं." ग़ौरतलब है इस घटना से कुछ दिनों पहले जुलाई में मुंबई की लोकल ट्रेनों में सिलसिलेवार बम धमाके हुए थे जिनमें 182 लोगों की मौत हो गई थी.

Summary:

भारत के गृह राज्यमंत्री श्रीप्रकाश जायसवाल ने कहा है कि मालेगाँव में हुए धमाके दुर्भाग्यपूर्ण घटना है और राज्य सरकार स्थिति को नियंत्रित कर पाने में सक्षम है.


Prompt:
Summarize the following text in Hindi.

Text:
समलैंगिक संबंधों को मान्यता देने का मुद्दा यूरोप के कई देशों में उठता रहा है. हफिंगटन पोस्ट की ख़बर के मुताबिक, इस बच्ची का नाम सोफिया है जो खुद एक समलैंगिक जोड़े की बेटी हैं. सोफिया ने बराक ओबामा के नाम ये खत पिछले ही हफ्ते लिखा था. अमरीका में राष्ट्रपति चुनाव होने से पहले ही ओबामा ने एक नवंबर को इस खत का जवाब भी दे दिया था. खत में क्या है खत में सोफिया ने खुद को बराक ओबामा का दोस्त बताया है. सोफिया ने लिखा है कि मैं वही दोस्त हूं जिसने आपको डिनर के लिए बुलाया था. खत में आगे लिखा है, ''आपको शायद याद नहीं होगा, कोई बात नहीं. मुझे बहुत खुशी है कि आप इस बात से सहमत हैं कि दो पुरुष एक-दूसरे से मोहब्बत कर सकते हैं.'' सोफिया ने आगे लिखा है, ''मेरे दो-दो पापा हैं और वो एक-दूसरे से मोहब्बत करते हैं. लेकिन स्कूल में पढ़ने वाले और बच्चे इसे ठीक नहीं मानते जिससे मेरी भावनाओं को ठेस पहुंचती है.'' सोफिया ने लिखा है, ''मैं आपको खत लिख रही हूं क्योंकि आप मेरे हीरो हो. यदि आप मेरी जगह होते और आपके दो-दो पापा होते और स्कूल में बच्चे आपको चिढ़ाते तो आप क्या करते?'' सोफिया ने ओबामा से आग्रह किया था कि वे उसके खत का जवाब दें और उम्मीद जताई थी कि वे दोबारा अमरीका के राष्ट्रपति बनेंगे. ओबामा का जवाब हफिंगटन पोस्ट के मुताबिक, ओबामा ने अपने जवाब में कहा कि सोफिया, विचारों से परिपूर्ण ऐसा पत्र भेजने के लिए तुम्हारा शुक्रिया. पत्र में ओबामा कहते हैं- इस पत्र को पढ़कर मुझे तुम्हारा राष्ट्रपति होने पर गर्व है, मैं तुम्हारे और हमारे देश के भविष्य के प्रति पहले से ज्यादा आशावान हो गया हूं. सोफिया के नाम ओबामा के खत में लिखा है, ''अमरीका में कोई भी दो परिवार एक जैसे नहीं दिखते. यही हमारी विविधता है. तुम्हारे चाहे दो पिता हो या एक मां, बड़ी बात ये है कि हम एक दूसरे से प्रेम करते हैं. तुम खुशकिस्मत हो कि तुम्हारे दो अभिभावक हैं जो तुम्हारी बहुत देखभाल करते हैं.'' पत्र में आगे लिखा है, ''एक अच्छा नियम ये है कि आप दूसरों के साथ वैसा ही व्यवहार करें जैसा दूसरे आपसे अपने प्रति उम्मीद करते हैं. स्कूल में तुम्हारे दोस्त भावनाओं को आहत करते हैं तो उन्हें ये नियम याद दिलाना.'' सोफिया ने अपने पत्र में डिनर और ओबामा की दोनों बेटियों के लिए हैलो भी कहा था. इस पर ओबामा ने लिखा है, ''मुझे माफ करना, मैं तुम्हारे साथ डिनर नहीं कर सका, लेकिन मैं साशा और मलिया को तुम्हारा हैलो जरूर कहूंगा.''

Summary:

दस साल की एक बच्ची ने अमरीका के राष्ट्रपति बराक ओबामा को खत लिखा और समलैंगिकों के विवाह का समर्थन करने के लिए शुक्रिया अदा किया.


Prompt:
Summarize the following text in Hindi.

Text:
लोकसभा अध्यक्ष सुमित्रा महाजन ने ऐलान किया कि विधेयक के पक्ष में 300 से अधिक मत पड़े हैं, जबकि विरोध में एक भी मत नहीं पड़ा. उन्होंने कहा कि विधेयक ज़रूरी दो-तिहाई बहुमत से पास हो गया है. हाल के दिनों में न्यायपालिका में उठे भ्रष्टाचार के मुद्दे और नियुक्ति को लेकर पुरानी कॉलेजियम सिस्टम में खामियों के आरोप के बाद इस विधेयक पर सभी की नजरें टिकी हुई हैं. इसमें सुप्रीम कोर्ट और हाईकोर्ट के जजों की नियुक्ति के लिए छह सदस्यीय आयोग के गठन का प्रस्ताव है जिसमें सुप्रीम कोर्ट के मुख्य न्यायाधीश, दो अन्य वरिष्ठ जज, दो जानी मानी हस्तियां और केंद्रीय क़ानून मंत्री शामिल होंगे. आयोग की संरचना को संवैधानिक दर्जा हासिल होगा. आयोग का नेतृत्व मुख्य न्यायाधीश करेंगे. जबकि जानी मानी हस्तियों का चयन न्यायपालिका, प्रधानमंत्री और लोकसभा में सबसे बड़े राजनीतिक दल के नेता की सलाह से किया जाएगा. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

लोकसभा ने न्यायिक नियुक्ति विधेयक को दो-तिहाई बहुमत से पारित कर दिया है.


Prompt:
Summarize the following text in Hindi.

Text:
पुलिस ने कथित तौर पर विरोधी दल बांग्लादेश नेशनलिस्ट पार्टी के कार्यकर्ताओं को हिंसा के लिए ज़िम्मेदार बताया है. पिछले महीने शुरू हुए सरकार विरोधी प्रदर्शनों में अब तक 70 लोगों की जान जा चुकी है. पिछले साल हुए विवादित चुनावों की पहली वर्षगांठ पर विरोधी दल बांग्लादेश नेशनलिस्ट पार्टी (बीएनपी) ने जनवरी में आम हड़ताल का आह्वान किया था. बीएनपी ने धांधली का आरोप लगाते हुए इस चुनाव का बहिष्कार कर दिया था और पार्टी प्रधानमंत्री शेख़ हसीना पर इस्तीफ़ा देने और नए सिरे चुनाव कराने का दबाव बना रही है. समाप्त प्रदर्शन पुलिस के मुताबिक़, शुक्रवार को गाईबांधा से ढाका जा रही यात्रियों से भरी बस पर हुए पेट्रोल बम हमले में छह लोग मारे गए. जबकि शनिवार को दक्षिणी ज़िला बरीसाल में एक ट्रक पर हुए हमले में तीन लोग मारे गए. पिछले हफ़्ते पुलिस ने बीएनपी की नेता ख़ालिदा ज़िया पर आगज़नी भड़काने और एक अन्य बस पर हुए हमले में मरने वाले सात लोगों की मौत के आरोप लगाए हैं. हालांकि ख़ालिदा ज़िया ने इन आरोपों से इनकार किया और हिंसा की निंदा की है. प्रदर्शन शुरू होने के बाद विपक्षी पार्टी के क़रीब 7000 समर्थकों को गिरफ़्तार किया जा चुका है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

बांग्लादेश में बस और ट्रक पर पेट्रोल बम से हुए हमले में नौ लोग मारे गए जबकि 30 अन्य घायल हो गए हैं.


Prompt:
Summarize the following text in Hindi.

Text:
केंद्रीय जांच एजेंसी ने इस मामले में पीड़ित कई लड़कियों के बयान रिकॉर्ड किए हैं और उसका कहना है कि इन 11 लड़कियों के नाम भी इसी बातचीत के ज़रिए सामने आए. सीबीआई ने अपने हलफ़नामे में कहा है, "जांच के दौरान जांच अधिकारियों और निमहंस (नेशनल इंस्टिट्यूट ऑफ़ मेंटल हेल्थ ऐंड न्यूरो-साइंसेज़) की टीम की पूछताछ में पीड़ित लड़कियों ने उन 11 लड़कियों ने नाम लिए जिनका हत्या कथित तौर पर ब्रजेश ठाकुर और उसके साथियों ने की थी." सीबीआई ने कोर्ट को ये भी बताया कि उसकी टीम को इस मामले की जांच के दौरान हड्डियों का एक बंडल मिला है. बिहार के मुज़फ़्फ़रपुर में एक एनजीओ द्वारा चलाए जा रहे बालिका आश्रय गृह में कई लड़कियों के यौन उत्पीड़न और हत्या के मामले सामने आए थे. ये मामला टाटा इंस्टिट्यूट ऑफ़ सोशल साइंसेज़ (TISS) की एक रिपोर्ट के बाद प्रकाश में आया था. इस मामले की जांच सीबीआई को सौंपी गई है और सीबीआई ने अपनी चार्जशीट में ब्रजेश ठाकुर समेत 21 अन्य के नाम शामिल किए हैं. ये भी पढ़ें: हाथों में हथकड़ी, चेहरे पर हँसी, इतनी हिम्मत आती कहाँ से है? मसूदकी संपत्तियां ज़ब्त करेगा पाकिस्तान जनसत्ता में ख़बर है कि संयुक्त राष्ट्र द्वारा जैश-ए-मोहम्मद के प्रमुख मसूद अज़हर को वैश्विक आतंकवादी घोषित किए जाने के बाद पाकिस्तान ने उनकी संपत्ति ज़ब्त करने और यात्रा पर प्रतिबंध लगाने का आधिकारिक आदेश जारी कर दिया है. मसूद अज़हर के हथियार खरीदने और बेचने पर भी पाबंदी है. पाकिस्तान के विदेश कार्यालय के प्रवक्ता मोहम्मद फ़ैसल ने कहा है कि पाकिस्तान अंतरराष्ट्रीय समुदाय का पूरा सहयोग करेगा और अज़हर पर लागू प्रतिबन्धों को तत्काल प्रभाव से लागू करेगा. पाकिस्तान गृह मंत्रालय के एक अधिकारी ने कहा कि मसूद अज़हर पहले से ही आतंक रोधी क़ानून की चौथी अनुसूची में हैं इसलिए वो पुलिस की अनुमति के बिना कहीं यात्रा नहीं कर सकेंगे. ये भी पढ़ें: क्या कश्मीर में अलग प्रधानमंत्री हो सकता है? सांकेतिक तस्वीर बुरहान गुट के आख़िरी सदस्य की मौत इंडियन एक्सप्रेस के पहले पन्ने पर ख़बर है कि हिज़्बुल मुजाहिदीन के लतीफ़ अहमद डार उर्फ़ टाइगर शोपियां में हुए एक एनकाउंटर में भारतीय सुरक्षाबलों के हाथों मारे गए हैं. वो हिज़्बुल के पूर्व कमांडर बुरहान वानी के गुट के आख़िरी सदस्य थे. अहमद डार साल 2015 में बुरहान वानी के साथ एक ग्रुप फ़ोटो में भी नज़र आए थे. पुलिस ने बताया कि दक्षिण कश्मीर के शोपियां में हुए इस एनकाउंटर में एक जवान भी घायल हुआ है और उनका इलाज चल रहा है. जम्मू-कश्मीर के स्वास्थ्य विभाग के अधिकारियों का कहना है कि इस गोलीबारी में 40 नागरिक भी घायल हुए हैं. मिली जानकारी के मुताबिक़ एक शख़्स को गोली लगी है और सात पेलेट गन का शिकार हुए हैं. उन्हें इलाज के लिए श्रीनगर ले जाया गया है. ये भी पढ़ें: मोदी के इस इंटरव्यू को गै़र सियासी मान लेता अगर... चुनाव के ऐलान के बाद से पीएम ने कीं 100 से ज़्यादा रैलियां टाइम्स ऑफ़ इंडिया की रिपोर्ट के अनुसार 10 मार्च को लोकसभा चुनाव की तारीख़ों के ऐलान के बाद से प्रधानमंत्री नरेंद्र मोदी अब तक 100 से ज़्यादा चुनावी रैलियां कर चुके हैं. अख़बार लिखता है कि पिछले 125 दिनों में पीएम मोदी ने 100 से ज़्यादा चुनावी कार्यक्रमों में हिस्सा लिया है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

इकोनॉमिक टाइम्स में ख़बर है कि सीबीआई ने सुप्रीम कोर्ट में पेश हलफ़नामे में कहा है कि बिहार के मुज़फ़्फरपुर बालिक आश्रय गृह मामले के मुख्य अभियुक्त ब्रजेश ठाकुर और उसके साथियों ने 11 लड़कियों की हत्या की थी.


Prompt:
Summarize the following text in Hindi.

Text:
उन्हें अफ़ग़ानिस्तान में गिरफ़्तार करके अमरीका भेजा गया है. उन पर अमरीकी सैनिकों को जान से मारने की कोशिश करने के आरोप हैं. पहले अमरीका की नागरिक रहीं 36 वर्षीय आफ़िया सिद्दीक़ी के बारे में अदालत में बताया गया कि उन्हें 17 जुलाई को अफ़ग़ानिस्तान के ग़ाज़ी प्रांत से गिरफ़्तार किया गया. वो जाने-माने अमरीकी संस्थान 'मैसाच्यूसेट्स इंस्टीट्यूट ऑफ़ टेकनॉलॉजी' (एमआईटी) की छात्रा रह चुकी हैं. वर्ष 2004 में अमरीकी गुप्तचर एजेंसी एफ़बीआई ने उनका नाम लिया था और मंशा ज़ाहिर की थी कि अल क़ायदा के साथ संबंध होने के शक के कारण वे आफ़िया से पूछताछ करना चाहते हैं. बताया गया है कि वे पिछले पाँच साल से लापता थीं. ख़बरों में बताया गया है कि वर्ष 2003 में अपने तीन बच्चों के साथ कराची में अपने माता-पिता से मिलने गईं आफ़िया ग़ायब हो गई थीं. आफ़िया का परिवार और मानवाधिकार गुट ये मानते हैं कि उन्हें अमरीकी अधिकारियों ने गुप्त तौर पर किसी अज्ञात स्थान पर क़ैद कर रखा था. 'आतंकवादी नही' जब अमरीकी अधिकारी आफ़िया को गिरफ़्तार करने गए तब उन्होंने उन पर दो गोलियाँ चलाईं. उनकी चलाई गोली तो किसी को नहीं लगी लेकिन जवाब में अमरीकी अधिकारी की गोली आफ़िया की छाती में लगी. अधिकारियों के हवाले से ये कहा गया है कि जब आफ़िया को गिरफ़्तार किया गया तब उनके पास से ऐसे दस्तावेज़ मिले जिनमें विस्फोटक बनाने की जानकारी और प्रमुख अमरीकी इमारतों की जानकारी इत्यादि थी. आफ़िया सिद्दीक़ी पर अमरीकी अधिकारियों और कर्मचारियों पर हमला करने और जान से मार देने की कोशिश करने के आरोप हैं और यदि उन्हें दोषी पाया जाता है तो उन्हें 20 साल तक की जेल हो सकती है. लेकिन आफ़िया की वकील ने उनके ख़िलाफ़ लगे आरोपों को 'एक कहानी' बताया है. वकील एलेन विट्फ़ील्ड का कहना था, "मुझे लगता है कि आफ़िया अमरीकी अधिकारियों के लिए बहुत शर्मिंदगी का कारण बन गई है. लेकिन वो कोई आतंकवादी नहीं है. जब सच सार्वजनिक होगा, जनता को समझ में आ जाएगा कि उसने कुछ भी ग़लत नहीं किया." अमरीकी अधिकारियों का कहना है कि आफ़िया ने 9/11 को हुए हमले का षडयंत्र रचने वाले ख़ालिद शेख़ मोहम्मद के भतीजे से शादी की है.

Summary:

अल क़ायदा संगठन से जुड़े होने के शक पर गिरफ़्तार की गई पाकिस्तानी महिला आफ़िया सिद्दीक़ी को न्यूयॉर्क की अदालत में पेश किया गया है.


Prompt:
Summarize the following text in Hindi.

Text:
इस चुनाव में राष्ट्रपति मवाई किबाकी को दोबारा निर्वाचित घोषित किया गया है लेकिन विपक्ष का आरोप है कि चुनाव में धांधली हुई और वह नतीजे को अस्वीकार कर रहा है. अमरीका, ब्रिटेन और अफ़्रीकी संघ ने चुनाव बाद भड़की हिंसा को रोकने का आह्वान किया है. ताज़ा घटना में एक चर्च में पनाह लिए 30 लोगों को ज़िंदा जला दिया गया है. अंतरराष्ट्रीय समुदाय ने कीनियाई नेताओं से देश में शांति की वापसी के लिए प्रयास करने को कहा है. साथ ही किबाकी और राष्ट्रपति चुनाव में पराजित विपक्षी नेता रायला ओडिंगा से किसी तरह के समझौते की ओर बढ़ने की अपील की गई है. अमरीकी विदेश मंत्री कोंडोलीज़ा राइस और ब्रिटेन के विदेश मंत्री डेविड मिलिबैंड ने कहा है कि चुनाव पर नज़र रखने वाले स्वतंत्र पर्यवेक्षकों ने व्यापक पैमाने पर गड़बड़ी की बात कही है. हिंसा हाल के वर्षों में कीनिया में इतनी हिंसा कभी नहीं हुई. सहायता एजेंसियों का कहना है कि अगर हत्याएँ नहीं रूकी तो देश में बड़ा मानवीय संकट खड़ा हो सकता है. कीनियाई सरकार ने विपक्ष पर आरोप लगाया है कि वह जातीय हिंसा फैला कर किकुयू समुदाय को निशाना बना रहा है. राष्ट्रपति किबाकी इसी समुदाय से आते हैं. राजधानी नैरोबी में किबाकी के चुने जाने का विरोध कर रहे प्रदर्शनकारियों के साथ पुलिस की झड़प में कई लोग मारे गए हैं. विपक्षी उम्मीदवार रायला ओडिंगा ने राष्ट्रपति चुनावों को तख्तापलट करार दिया है.

Summary:

कीनिया में विवादास्पद राष्ट्रपति चुनाव के बाद भड़की हिंसा पर अंतरराष्ट्रीय समुदाय ने चिंता जताई है. हिंसा में 250 से ज़्यादा लोग मारे जा चुके हैं.


Prompt:
Summarize the following text in Hindi.

Text:
लेकिन इन दिनों सोशल मीडिया में एक स्कूल द्वारा पेरेंट्स को दिए गए होमवर्क का सर्कुलर वायरल हो रहा है. ये होमवर्क तमिलनाडु के अन्नाई वायलेट मेट्रीकुलेशन एंड हायर सेकेंड्री स्कूल ने अपने यहां पढ़ने वाले पहली से पांचवी क्लास के छात्रों के माता-पिता के लिए जारी किया है. इस सर्कुलर में अभिभावकों के लिए 17 प्वाइंट का काम दिया गया है, जैसे •पेरेंट्स को दिन में दो वक्त का खाना बच्चों के साथ खाना चाहिए. •खाने के बाद अपना बरतन खुद धोना बच्चों को सीखाएं. •छुट्टियों के दौरान पेरेंट्स बच्चों को खाना बनाने की भी ट्रेनिंग दें. •बच्चों के साथ पड़ोसियों के घर जाने, अपने ऑफिस ले जाने तक की सलाह दी गई है. •टीवी, मोबाइल, कम्प्यूटर और दूसरे इलेक्ट्रोनिक आइटम से बच्चों को दूर रखें. स्कूल द्वारा जारी किए गए इस सर्कुलर पर बीबीसी ने स्कूल प्रबंधन से बात की. स्कूल के अकेडमिक इंचार्ज डॉ थिरुसेलवी एडविल ने माना कि स्कूल ने वाकई में ऐसा सर्कुलर निकाला है. इसके पीछे की वजह बताते हुए उन्होंने कहा, "इन दिनों पेरेंट्स के पास बच्चों के लिए वक्त नहीं है. माता पिता ऑफिस में और बच्चे दिन भर मोबाइल में बिजी रहते है. इसलिए हमने इस बार पेरेंट्स से गुजारिश कि है कि बच्चों के साथ ज़्यादा वक्त गुज़ारे." उनके मुताबिक पेरेंट्स 'वीकऐंड पेरेन्ट' बनते जा रहे हैं. केवल सप्ताह के अंत में बच्चों से बातचीत करते हैं. इसलिए हमने काम का तरीका थोड़ा बदलने की सोची. उसी क्रम में ये सर्कुलर जारी किया गया है. लेकिन क्या स्कूल ने अभिभावकों के आलावा बच्चों को भी होमवर्क दिया है? इस सवाल के जवाब में डॉ थिरुसेलवी कहती हैं, "इसकी ज़रुरत नहीं है. हमारी कोशिश है कि बच्चे किताबों से परे सोशल होना सीखें." डॉ थिरुसेलवी खुद एक टीचर है और पेरेंट भी. उनके मुताबिक स्कूल में केवल पढ़ाई की बात होती है तो पेरेंट भी किताबी पढ़ाई के लिए ही घर में बच्चों पर दवाब डालते हैं. अगर स्कूल बच्चों को पढ़ाई से अलग करने की पहल करेगा तो स्वाभाविक है कि पेरेंट्स भी ऐसा करेंगे. दक्षिण भारत के इस स्कूल की पहल पर मुंबई में बच्चों के लिए काम करने वाली संस्था एपीस्टोर.कॉम से बात की. एपीस्टोर से जुड़ी पूर्णिमा झा ने हमे बताया कि आज पढ़ाई से ज़्यादा ज़रुरी है बच्चों को सोशल स्किल सिखाना. अन्नाई वायलेट मेट्रीकूलेशन स्कूल के सर्कुलर का उदाहरण देते हुए पूर्णिमा ने कहा, "पहले के ज़माने में साथ खाना खाते वक्त कोई पहले उठ जाता था, तो उसे तमीज़दार नहीं मानते थे." लेकिन उसके पीछे भी यही सोच हुआ करती थी. ये सोच ये थी कि पूरा परिवार एक साथ खाना खाने बैठे और उठे. खाना खाने का वक्त वो वक्त होता था जब परिवार एक साथ होता था. लेकिन भाग दोड़ भरी ज़िंदगी में ये वक्त हमें अब नहीं मिलता. उसी को अब सहेजने की ज़रुरत है. वो आगे कहतीं हैं, " छह से दस साल की उम्र के बच्चों में डेवलेपमेंट और लर्निंग दोनों को साथ साथ में चलना चाहिए." आजकल मां बाप बच्चों को छुट्टियों में समर कैंप भेज देते हैं और सोचते हैं बिजी रखने का यही सबसे बेहतर तरीका है. लेकिन ऐसा नहीं है. पूर्णिमा बताती है कि आजकल बच्चों में आबर्जवेशन स्किल, इमोशनल इंटेलिजेंशन सब कम होते जा रहे हैं. ये केवल नए अग्रेज़ी के टर्म नहीं है. इस पर बच्चों के साथ पेरेंट्स को वाकइ में काम करने की ज़रुरत है. वो आगे बताती है, "हमने भी इसलिए ऑन लाइन समर कैंप की शुरूआत की है. इस समर कैंम्प में 30 दिन में माता पिता को बच्चों के हर दिन नया काम करना है. दोनों एक दूसरे को बेहतर समझ सके" रोज़ाना जो हम सुनते हैं कि बच्चे ने क्लास में दूसरे बच्चे को मार डाला, मां पर बच्चे ने हाथ उठाया. पूर्णिमा का कहना है कि ये सब इसलिए हो रहा है क्योंकि बच्चों में 'एम्पेथी' यानी सहानुभूति की कमी है. पेरेंट्स के लिए जो होमवर्क दिया गया है, ये एक सराहनीय प्रयास है सोशल स्किल बढ़ाने में. दिल्ली से सटे गाज़ियाबाद में रहने वाली अमृता को भी लगता है कि ये एक अच्छा प्रयास है. वो कहती हैं, ये होमवर्क कम से कम उन बेतुके होमवर्क से तो अच्छा है जिसमें बच्चे सारा काम माता-पिता से कराते हैं. इससे बच्चों के साथ क्वालिटी टाइम बिताने का वक्त मिलता है. ये भी पढ़ें: कोई बेटा माँ का और भाई बहन का रेप क्यों करता है? कपिल शर्मा: आसमान से ज़मीन तक का सफ़र (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

स्कूल में बच्चों के लिए गर्मियों की छुट्टियां शुरू होने वाली है. इन छुट्टियों में बच्चों के लिए होमवर्क आम बात है. अक्सर जो होमवर्क स्कूलों में दिए जाते है वो बच्चों के लिए कम और अभिभावकों के लिए ज़्यादा होते हैं.


Prompt:
Summarize the following text in Hindi.

Text:
बिल गेट्स और मिलिंडा गेट्स रानी को लिए हुए. बच्ची रानी की मां रुंती देवी कहती हैं, “गांव में सब हंसी उड़ाते हैं. कहते हैं बड़का आदमी आया फिर भी ठन ठन गोपाल रह गईं. बरसात में इंदिरा आवास से पानी चूता है. चिमकी (पन्नी) डालकर, बच्चों को कोने में खड़ा करके रात गुजारते हैं.” पटना से सटे दानापुर के जमसौत मुसहरी की 35 साल की रुंती देवी बिल गेट्स की उसी यात्रा के दौरान सुर्खियों में आई थीं. वह बताती हैं उस दिन वे खेत पर मज़दूरी करने गई थीं, अचानक उन्हें घर बुलाया गया. घर पर देखा कि एक गोरी मेम और साहेब कुछ महीनों की बेटी रानी को गोद में लिए बैठे हैं. रुंती बताती हैं, “वो लोग अंग्रेजी में बोलते थे और एक हिंदी बोलने वाले हम लोगों को हिंदी में बताते थे. रानी के साथ उन्होंने फ़ोटो खिंचवाई, बात की और चले गए.” समाप्त बिल गेट्स आए थे जमसौत बिल गेट्स फांउडेशन और बिहार सरकार के बीच 2010 में स्वास्थ्य सुधार को लेकर एक समझौता हुआ था. इसी के सिलसिले में बिल गेट्स और उनकी पत्नी मिलिंडा गेट्स 2011 में जमसौत आए थे. समझौते के तहत स्वास्थ्य के विभिन्न मापदंडों मसलन मातृ मृत्यु दर, शिशु मृत्यु दर, कुपोषण, आंगनबाड़ी, आशा कार्यकर्ताओं आदि के बीच काम होना था. गांव वाले कहते हैं कि जब रानी को बिल गेट्स ने अपनी गोद में लिया था तो बड़ी उम्मीद जगी थी. लेकिन उस उम्मीद को नाउम्मीदी में बदलते ज़्यादा देर नहीं लगी. रानी अब 4 साल की हो गई हैं. वह बगल के आंगनबाड़ी केंद्र में कभी कभार जाती हैं. रानी (बाएं) और उनका भाई नीतीश कुमार. रानी को गोद में लेकर बिल गेट्स और मिलिंडा गेट्स ने खिंचवाए थे फ़ोटो. उनके बड़े भाई का नाम नीतीश कुमार हैं. वह ज़्यादा देर खड़ा नहीं रह पाते. उनकी आंखें पीली पड़ रही हैं और डॉक्टर ने उन्हें अस्पताल में भर्ती करने का सुझाव दिया है. रुंती अपनी मजबूरियां गिनाती हैं, “खाने को पैसा जुटता नहीं, हम इलाज कहां से कराएं.” अभाव की ज़िंदगी रानी के पिता साजन मांझी मज़दूर हैं. उन्हें काम कभी कभार ही मिलता है. इसलिए घर परिवार चलाना बहुत मुश्किल है. गांव का स्वास्थ्य उपकेंद्र बंद पड़ा है. यहां स्वास्थ्य और शिक्षा दोनों का बुरा हाल है. वीरेंद्र ने यहां के स्वास्थ्य उपकेंद्र में इलाज़ करवाया था लेकिन उनका पांव टेढ़ा हो गया. वह बताते हैं, “यहां कोई दवा नहीं मिलती. एक महिला डॉक्टर हैं जो भी कभी-कभी आती हैं. मेरे पांव का मलहम यहां नहीं मिला. प्राइवेट इलाज कराया. एक बार सिरदर्द की दवा यहां से लेकर खाई तो बीमार हो गया.” सरकारी स्कूल की भी यही हालत है. दो कमरों में पांचवीं तक की पढ़ाई होती है. बच्चे इन्हीं कमरों में ठुंसे रहते हैं. गांव की फुलवंती देवी बताती हैं, “मास्टर सब अपना किस्सा कहने में लगे रहते हैं और बच्चा सब यहां वहां घूमता रहता है.” गांव का आंगनबाड़ी केंद्र छोटे से अंधेरे कमरे में चल रहा है, जहां गर्मी के मौसम में बच्चों को और मुश्किल हो जाती है. केयर का दावा बिल गेट्स फ़ाउंडेशन और बिहार सरकार के स्वास्थ्य को लेकर हुए समझौते को लागू करने में तकनीकी सहयोग केयर इंडिया दे रही है. केयर के तकनीकी निदेशक श्रीधर श्रीकांतिया कहते हैं, “केयर 38 जिलों में स्वास्थ्य को लेकर काम कर रही है. हम मानते हैं कि सुधार हुआ है लेकिन फिर भी बहुत कुछ किया जाना बाकी है.” हालांकि इस इलाके में बीते 21 साल से काम कर रही सुधा वर्गीज कहती हैं, “21 साल से जो लड़ाई हम लड़ रहे हैं उसके बाद इन महादलितों को इंदिरा आवास मिला, लेकिन बाकी उनको क्या मिला. स्कूल में पढ़ाई नहीं, शौचालय नहीं, डॉक्टर के पास दवा नहीं.” (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

बिहार की जिस बच्ची को गोद में लेकर माइक्रोसॉफ़्ट के संस्थापक बिल गेट्स और उनकी अपनी पत्नी ने फोटो खिंचवाई थी, उसकी हालत आज भी नहीं बदली है.


Prompt:
Summarize the following text in Hindi.

Text:
सुरेश रैना ने यह सेल्फ़ी अपने फ़ेसबुक पर पोस्ट की. आइए डालते हैं एक नज़र... मुम्बई में एयरपोर्ट से बाहर निकलते विराट कोहली और अनुष्का शर्मा. विराट कोहली हैं भारतीय क्रिकेट टीम के सबसे एलिजिबल बैचलर. 26 वर्ष के कोहली ऑस्ट्रेलिया के ख़िलाफ़ सेमीफ़ाइनल मुक़ाबले में सिर्फ़ एक ही रन बना कर पवेलियन लौट गए थे. उन्होंने इस टूर्नामेंट में आठ मैचों में 305 रन बनाए. विश्व कप के दौरान विराट की महिला मित्र अनुष्का शर्मा भी काफ़ी चर्चा में रहीं. ऑस्ट्रेलिया से लौटते वक्त विराट अनुष्का शर्मा का हाथ थामकर एयरपोर्ट से बाहर निकलते देखे गए. समाप्त रविंद्र जडेजा को टीम के कुछ खिलाड़ियों ने सर जडेजा कहकर ट्वीट किए थे. भारतीय ऑल राउंडर रविंद्र जडेजा भी अब तक कुंवारे हैं. 26 वर्षीय जडेजा के लिए ये विश्व कप कुछ ख़ास नहीं रहा. जडेजा अपनी स्टाइल के लिए मीडिया में कई बार चर्चा में आ चुके हैं. यहाँ तक कि भारतीय टीम के कुछ खिलाड़ी भी सोशल मीडिया पर उन्हें सर जडेजा कहकर चुटकी लेते देखे गए हैं. अक्षर पटेल को विश्व कप में कोई मैच खेलने का मौका नहीं मिला था. गुजरात के आनंद के रहने वाले 21 वर्षीय अक्षर पटेल विश्व कप के भारतीय दल के सबसे युवा सदस्य थे. हालांकि बाएँ हाथ के इस बल्लेबाज को विश्व कप में कोई मैच खेलने का मौका नहीं मिल पाया. साल 2012-13 में पटेल को बीसीसीआई ने 19 साल से कम उम्र के सबसे बेहतरीन खिलाड़ी का ख़िताब दिया था. भुवनेश्वर कुमार को विश्व कप में बस एक मैच खेलने का मौका मिला था. 25 वर्षीय तेज़ गेंदबाज़ भुवनेश्वर कुमार भी अब तक कुंवारे हैं. कुमार विश्व कप खेलने गए भारतीय दल में शामिल थे. भुवनेश्वर ने विश्व कप में एक ही मैच खेला और एक विकेट लिया. कुमार ट्विटर पर अपनी ही तस्वीरें पोस्ट करते रहते हैं. सुरेश रैना के साथ मोहित शर्मा. हरियाणा के बल्लभगढ़ के रहने वाले 26 वर्षीय मोहित शर्मा भी कुंवारे हैं. मोहित के लिए ये विश्व कप काफ़ी सफल रहा. विश्व कप में उन्होंने आठ मैच खेलकर 13 विकेट लिए. वो 2011-12 की रणजी ट्राफ़ी में अपने प्रदर्शन से चर्चा में आए थे. इसके बाद उन्होंने पीछे मुड़ कर नहीं देखा. विश्व कप के एक मैच में आउट होकर पवेलियन लौटते रोहित शर्मा नागपुर में जन्मे 27 वर्षीय भारतीय ओपनर रोहित शर्मा भी हैं एलिजिबल बैचलर. रोहित ने विश्व कप में आठ मैच खेलकर 330 रन बनाए. रोहित ने विश्व कप में एक शतक भी बनाया था. रोहित के माता-पिता विशाखापट्टनम, आंध्र प्रदेश से हैं और रोहित धाराप्रवाह तेलुगू बोलते हैं. ये हैं शादी-शुदा खिलाड़ी धोनी ने अपने फ़ेसबुक पन्ने पर ये तस्वीर पोस्ट की थी. भारतीय टीम के कप्तान महेन्द्र सिंह धोनी का विवाह 2010 में साक्षी रावत से हुआ. 2015 फरवरी में धोनी की बेटी ज़ीवा का जन्म हुआ. विश्व कप के बाद कई प्रशंसकों ने सोशल मीडिया पर कहा कि अब धोनी अपनी बेटी को देख पाएँगे. 29 वर्ष के शिखर धवन ने 2012 में आयशा मुखर्जी से शादी की है. उनकी दो बेटियां है. धवन आयशा से फ़ेसबुक पर ही मिले थे. धवन कभी-कभी अपने परिवार की तस्वीर ट्विटर पर पोस्ट करते हैं. धवन विश्व कप में सबसे ज़्यादा रन बनाने वाले भारतीय बल्लेबाज़ रहे. उन्होंने आठ मैचों में 412 रन बनाए. अजिंक्य रहाणे भी शादीशुदा हैं. अजिंक्य रहाणे ने 2014 में राधिका धोपावकर से शादी की थी. दाएं हाथ के बल्लबाज़ रहाणे टी-20 में मुंबई इंडियंस और राजस्थान रॉयल्स की तरफ से ख़ेल चुके हैं. 2012 की इस तस्वीर में अश्विन अपनी पत्नी प्रीति नारायणन के साथ. भारतीय फिरकी गेंदबाज़ आर अश्विन भी शादीशुदा हैं. उनकी पत्नी हैं प्रीति नारायणन. अश्विन टेस्ट क्रिकेट में सबसे तेज़ 50 और 100 विकेट लेने वाले खिलाड़ी हैं. अक्तूबर 2014 में अजमेर शरीफ में अपनी पत्नी के साथ मोहम्मद शामी विश्व कप में जाने से पहले 2014 जून में तेज़ गेंदबाज़ मोहम्मद शमी की शादी हुई. कोलकाता में रहने वाले शमी की शादी मॉडल हसीन जहान से हुई. शामी उस वक्त 24 वर्ष के थे. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

भारतीय क्रिकेट खिलाड़ी सुरेश रैना, प्रियंका चौधरी से शादी कर रहे हैं. रैना के शादीशुदा खिलाड़ियों की टीम में शामिल हो जाने के बाद भारतीय क्रिकेट के चर्चित कुंवारों में कौन से खिलाड़ी रह गए हैं?


Prompt:
Summarize the following text in Hindi.

Text:
बलोच नेताओं ने इसका स्वागत किया तो पाकिस्तान की तरफ़ से इस पर गहरी नाराज़गी जताई गई है. आइए जानते हैं इन दोनों इलाक़ों के बारे में: बलूचिस्तान क्षेत्रफल के हिसाब से बलूचिस्तान पाकिस्तान का सबसे बड़ा प्रांत है, हालांकि चारों प्रांतों के मुक़ाबले वहां की आबादी सबसे कम है. इसकी सीमाएं ईरान और अफ़ग़ानिस्तान से मिलती है और ये प्राकृतिक संसाधनों से माला माल है. वहां गैस, कोयला, तांबा और कोयला के बड़े भंडार है. लेकिन अब भी बलूचिस्तान पाकिस्तान का सबसे ग़रीब प्रांत है. समाप्त बलोच राष्ट्रवादी नेताओं का आरोप है कि पाकिस्तान की केंद्रीय सरकार उनका उत्पीड़न कर रही है और उन्हें उनके वाजिब अधिकार उन्हें नहीं दे रही है. पाकिस्तान का कहना है कि वो बलूचिस्तान में अलगावादियों के ख़िलाफ़ लड़ाई जीत रहा है जबकि बलोच कार्यकर्ताओं का कहना है कि पाकिस्तानी सेना वहां अपहरण, उत्पीड़न और हत्याएं कर रही है जिसके कारण वहां पाकिस्तान के ख़िलाफ़ भावनाएं भड़क रही हैं. बलूचिस्तान के लोगों में नाराज़गी दशकों से रही है लेकिन चरमपंथ की ताज़ा लहर 2006 में उस वक़्त शुरू हुई जब पाकिस्तानी सेना ने बलोच क़बायली नेता नवाब अकबर बुगती को मार दिया था. अलगाववादियों का कहना है कि वो आज़ाद बलूचिस्तान के लिए लड़ रहे हैं. मुख्यत: पहाड़ों में इन लोगों के ठिकाने हैं और वहीं से ये काम करते हैं, लेकिन बताया जाता है कि आम लोगों में भी उन्हें अच्छा ख़ासा समर्थन प्राप्त है. बहुत से पाकिस्तानी राजनेता बलूचिस्तान को एक राजनीतिक समस्या मानते हैं और बातचीत के ज़रिए उसके शांतिपूर्ण समाधान के पक्ष में हैं. लेकिन पाकिस्तान में आने वाली सरकारें इस दिशा में बहुत ज़्यादा कोशिश नहीं कर पाई हैं. ऐसे में, पाकिस्तानी सेना पर ताक़त के दम पर अलगावादियों को कुचलने के आरोप लगते हैं. कई बलोच संगठन पाकिस्तान और चीन की आर्थिक कोरिडोर से जुड़ी महत्वाकांक्षी परियोजना का भी विरोध कर रहे हैं जिसके तहत चीन के शिनचियांग प्रांत को बलूचिस्तान के ग्वादर बंदरगाह तक जोड़ा जाना है. दूसरी तरफ़ पाकिस्तान की सरकार और सेना भारत पर बलूचिस्तान में गड़बड़ी फैलाने के आरोप लगाती है, जिससे भारत इनकार करता है. भारत के प्रधानमंत्री नरेंद्र मोदी ने जब लाल किले से अपने भाषण में बलूचिस्तान का जिक्र किया तो पाकिस्तानी प्रधानमंत्री के विदेश मामलों से सलाहकार सरताज अज़ीज़ ने कहा कि इससे वहां हालात बिगाड़ने में भारत के हाथ की पुष्टि होती है. बलूचिस्तान लिबेरशन आर्मी, बलूचिस्तान लिबरेशन फ्रंट, यूनाइटेड बलोच आर्मी, लश्कर-ए-बलूचिस्तान, बलूचिस्तान लिबेरशन यूनाइटेड फ्रंट जैसे कई संगठन बलूचिस्तान की आज़ादी के लिए संघर्ष कर रहे हैं. गिलगित-बल्तिस्तान भारत जिस हिस्से को 'पाकिस्तान अधिकृत कश्मीर' कहता है, उसे पाकिस्तान में दो अलग अलग हिस्सों में बांटा गया है - एक है गिलगित-बल्तिस्तान का इलाक़ा, जिसे पहले नॉर्दन एरिया के नाम से जाना जाता था और दूसरा वो जिसे पाकिस्तान 'आज़ाद कश्मीर' कहता है. गिलगित-बल्तिस्तान की सीमाएं एक तरफ़ पाकिस्तान के ख़ैबर पख्तून ख्वाह प्रांत से लगती हैं तो दूसरी तरफ जम्मू कश्मीर से. यह इलाका चीन और अफ़ग़ानिस्तान से भी सटा हुआ है. गिलगित बल्तिस्तान शिया बहुल इलाक़ा है. जबकि पाकिस्तान सुन्नी बहुल देश है. इस इलाके से भी पाकिस्तान-चीन आर्थिक कोरिडोर परियोजना के विरोध की खबरें हैं. इस इलाके में 2009 में पहली बार चुनाव हुए थे. फिलहाल वहां प्रधानमंत्री नवाज शरीफ की पार्टी की सत्ता में है. (बीबीसी हिंदी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

भारत के प्रधानमंत्री नरेंद्र मोदी ने लाल क़िले से अपने भाषण में बलूचिस्तान और गिलगित बल्तिस्तान का ज़िक्र किया.


Prompt:
Summarize the following text in Hindi.

Text:
मंगलवार को दूसरे दौर में साइना ने रूस की नतालिया पर्मिनोवा को 31 मिनट तक चले मुक़ाबले में आसानी से 21-11, 21-9 से मात दी. ये टूर्नामेंट डेनमार्क की राजधानी कोपेनहेगन में 25 अगस्त को शुरू हुआ है. भारतीय चुनौती अपनी फ़िटनेस को बेहतर बनाने के लिए साइना नेहवाल ने पिछले दिनों ग्लास्गो में संपन्न राष्ट्रमंडल खेलों में हिस्सा नही लिया था. मौजूदा चैंपियनशिप में साइना नेहवाल को महिला एकल वर्ग में सातवीं वरीयता दी गई है. पहले दौर में उन्हें बाय मिला था. मंगलवार को ही पुरुष एकल वर्ग के पहले दौर में भारत के के श्रीकांत ने स्लोवेनिया के इज़तोक उटरोसा को 21-11, 11-21, 21-12 से हराकर दूसरे दौर में जगह बनाई. महिला एकल वर्ग में ही भारत की उम्मीदें पिछली चैंपियनशिप में कांस्य पदक जीतने वाल पीवी सिंधू पर भी लगी हैं. ऐसी उपलब्धि हासिल करने वाली वह पहली भारतीय महिला खिलाड़ी हैं. इस बार विश्व चैंपियनशिप में सिंधू को 11वीं वरीयता मिली है. पहले दौर में उन्हें भी बाय मिला. दूसरे दौर में उनका सामना रूस की ओल्गा गोलोवानोवा से होगा. मिले-जुले नतीजे इससे पहले भारत के लिए पहला दिन मिले-जुले परिणाम वाला रहा. भारत को सबसे बड़ा झटका पुरूष एकल वर्ग में स्टार खिलाड़ी पी कश्यप की हार से लगा. उन्हें जर्मनी के दिएतेर दोम्के ने पहले ही दौर में 26-24, 13-21, 21-18 से हराया. ग्लासगो राष्ट्रमंडल खेलों में पी कश्यप ने स्वर्ण पदक जीता था. भारत की महिला युगल जोड़ी अश्विनी पोनप्पा और तरूण कोना भी पहले दौर में हारकर बाहर हो चुकी हैं. (बीबीसी हिंदी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

भारत की साइना नेहवाल ने विश्व बैडमिंटन चैंपियनशिप में अपने अभियान की शुरुआत जीत के साथ की है. वे महिला एकल के तीसरे दौर में पहुंच गई हैं.


Prompt:
Summarize the following text in Hindi.

Text:
रूसी विदेश मंत्री सर्गेई लवरोफ़ ने कहा, "ईरान पर प्रतिबंध थोपने का सवाल घोड़े के आगे गाड़ी लगाने के समान है. किसी भी तरह से प्रतिबंधों को संकट समाधान का एकमात्र या बेहतरीन उपाय नहीं कहा जा सकता." लवरोफ़ ने कहा कि समझौते का एक प्रस्ताव अब भी ईरान के सामने है जिसके तहत वह संवर्द्धन के लिए यूरेनियम रूस भेज सकता है. इससे पहले रूस ने संकेत दिया था कि ईरान मामले में उसका धैर्य समाप्त होता जा रहा है, हालाँकि रूसी राष्ट्रपति व्लादिमीर पुतिन ने समझौते की संभावना बने होने की बात की. उधर चीनी विदेश मंत्रालय के एक प्रवक्ता ने संयम से काम लेने की अपील करते हुए कहा है कि संबद्ध पक्षों को ईरान और यूरोपीय संघ के तीन देशों के बीच बातचीत की प्रक्रिया दोबारा शुरू करने का प्रयास करना चाहिए. आपात बैठक बुलाने की माँग इससे पहले सोमवार को लंदन में हुई एक बैठक में सुरक्षा परिषद के पाँच स्थाई देशों और जर्मनी के प्रतिनिधियों ने ईरान से अपने परमाणु संवर्द्धन कार्यक्रम को तत्काल बंद करने की माँग की थी. परमाणु मुद्दे पर ईरान के साथ वार्ता करने वाले यूरोपीय संघ के तीन सदस्य देशों ब्रिटेन, फ्रांस और जर्मनी ने इस बारे में 2 फ़रवरी को अंतरराष्ट्रीय परमाणु ऊर्जा आयोग की आपात बैठक बुलाए जाने की भी माँग की है. आयोग को मामले को सुरक्षा परिषद में भेजने का अधिकार है जो कि ईरान पर प्रतिबंध लगाने का फ़ैसला कर सकती है.

Summary:

रूस ने कहा है कि ईरान पर प्रतिबंध लगाया जाना ईरानी परमाणु संकट से निबटने का एकमात्र या बेहतरीन तरीका नहीं है. चीन ने भी इस मामले में धैर्य से काम लेने की ज़रूरत बताई है.


Prompt:
Summarize the following text in Hindi.

Text:
उन्हें ऑटोग्राफ़ चाहने वालों ने घेरना शुरू कर दिया है और उनकी भारी भीड़ से बचाने के लिए सुरक्षा मुहैया कराई गई है. सानिया के माता- पिता ने पुलिस को शिकायत की थी कि ऑटोग्राफ़ चाहने वाले परेशानी पैदा कर रहे हैं. इस सिलसिले में उनकी मां नसीमा वे पुलिस आयुक्त से मुलाक़ात की और सहायता की मांग की. सानिया के कुछ प्रशंसक तो चारदीवारी लांघ कर उनके घर में घुस गए थे. हैदाराबाद के प्रसिद्ध बंजारा हिल्स इलाके में रहती हैं और अब वहां सुरक्षा गार्ड तैनात कर दिए गए हैं. समाचार एजेंसी पीटीआई के अनुसार सानिया के पिता इमरान मिर्ज़ा ने बताया कि कुछ समय से समस्या आ रही थी. ऑटोग्राफ़ चाहने वाले लगातार पीछे लगे थे. सानिया आराम के लिए भी वक्त चाहिए. कामयाबी हाल ही में उन्होंने हैदराबाद में डब्ल्यूटीए ख़िताब जीतकर एक और बड़ी कामयाबी हासिल की थी. डब्ल्यूटीए ख़िताब जीतने वाली वह पहली भारतीय महिला टेनिस खिलाड़ी हैं. इससे पहले वह ऑस्ट्रेलियाई ओपन में तीसरे दौर में अपनी जगह बनाकर टेनिस जगत में भारत के नाम रिकॉर्ड दर्ज करा चुकी है हालाँकि तीसरे दौर के मैच में वह सरीना विलियम्स से हार गई थीं. ऑस्ट्रेलियन ओपन के तीसरे दौर तक पहुँचकर सानिया मिर्ज़ा भारत में बहुत लोकप्रिय हो गई हैं.

Summary:

भारत की जानी-मानी टेनिस खिलाड़ी सानिया मिर्ज़ा को कामयाबी की क़ीमत चुकानी पड़ रही है.


Prompt:
Summarize the following text in Hindi.

Text:
किराया बढ़ने से लोग खासे नाराज और परेशान दिखे. लोगों ने किराये के साथ मेट्रो में सुविधाओं पर सवाल किए. दिल्ली मेट्रो का किराया फिर बढ़ा, क्या कहते हैं यात्री? बुराड़ी से नोएडा का सफर करने वालीं ज्योति राघव कहती हैं कि किराया बढ़ने से सबसे ज्यादा नुकसान कम आय वाले लोगों को होगा. प्राइवेट बसों के बंद होने और मेट्रो की सुविधाओं को देखते हुए गरीब तबका भी मेट्रो में आने लगा था लेकिन अब वो फिर से बस का रुख कर लेगा. दोबारा किराया बढ़ने से गुस्से में लोग वैशाली से कनॉट प्लेस जाने वालीं नेहा का कहना है कि मेट्रो में बढ़ रही लोगों की भीड़ और विज्ञापनों को देखकर तो नहीं लगता कि डीएमआरसी नुकसान में है तो अचानक से इतना किराया बढ़ाने की क्या जरूरत थी. कई लोगों का ये भी मानना है कि मेट्रो के किराए में एक बार वृद्धि करना ठीक था लेकिन एक ही साल में दो बार किराया उनकी जेब पर बहुत भारी पड़ रहा है. मंडी हाउस मेट्रो स्टेशन के अंदर जा रहीं सुमन ने बताया कि वो पहले बस में सफर करती थीं लेकिन मेट्रो सहूलियत के कारण उसमें सफर करने लगी. एक बार किराया बढ़ाया तो ठीक था लेकिन फिर से बढ़ाने की क्या जरूरत थी. अगर इस तरह किराया बढ़ेगा तो फिर से बस में जाना पड़ेगा. 'मेट्रो का किराया बढ़ा...और चाहिए अच्छे दिन?' 'डीएमआरसी दे घाटे का हिसाब' मंडी हाउस पर ही खड़े एक शख्स से जब बातचीत की तो उन्होंने किराया बढ़ोतरी को बिल्कुल गलत बताया. उन्होंने कहा कि हम जसोला विहार से कश्मीरी गेट आते हैं. पहले 28 रुपये किराया लगता था और अब ये मंडी हाउस तक 40 रुपये किराया लेते हैं. आखिर में वहीं होगा जो मेट्रो आते हैं वो ऑटो, बस या कैब से जाएंगे. वहीं, अक्षरधाम से बाराखम्बा तक मेट्रो से रोजाना सफर करने राजीव कुमार कहते हैं कि डीएमआरसी ने किराया तो बढ़ाया लेकिन अपने नुकसान के बारे में नहीं बताया. लोगों को ये समझ नहीं आ रहा है कि मेट्रो का कितना नुकसान हुआ है कि इतना किराया बढ़ाया गया है. डीएमआरसी को मुनाफे के दूसरे तरीकों पर भी विचार करना चाहिए. बाराखम्बा मेट्रो स्टेशन से बाहर निकल रहीं एक महिला ने बताया कि उनका किराया डबल हो गया है. जहां पहले 23 रुपये किराया लगता था वहां अब उनके 45 रुपये कटे हैं. साकेत से नोएडा रोज ऑफिस जाने वालीं पूनम मिश्रा कहती हैं कि हमारी सैलरी जितनी नहीं बढ़ पाती उससे कहीं ज्यादा रफ्तार से मेट्रो का किराया बढ़ा है. अब लगभग दुगना किराया देना पड़ेगा. 'हर बात पर हंगामा होता है पर इस पर सब चुप हैं ' प्रगति मैदान मेट्रो स्टेशन से निकल रहे एक स्टूडेंट ने बताया कि वह पढ़ाई के साथ-साथ ट्यूशन भी पढ़ाता है और इससे अपनी पॉकेट मनी निकालता है. अब उसकी पॉकेट पर काफी असर पड़ने वाला है. और कुछ होता है तो उसके विरोध में कोई न कोई खड़ा हो जाता है लेकिन किराया बढ़ने पर कोई विरोध नहीं हुआ. कनॉट प्लेस में काम करने वाले आमिर कहते हैं कि अगर डीएमआरसी किराया बढ़ा रही है तो मेट्रो की फ्रिक्वेंस भी बढ़ानी चाहिए ताकि समय पर आॅफिस पहुंच सकें. हालांकि, आमिर के ही मित्र ने कहा कि किराया बढ़ाने का फैसला कुछ सोच समझकर ही लिया गया होगा. किराए में हुए इजाफे की बात करें तो अब मेट्रो का न्यूनतम किराया 20 रुपये हो गया है जो पिछली बार की बढ़ोतरी के बाद 50 रुपये था. वहीं, अधिकतम किराया 50 से 60 रुपये हो गया है. लोगों को अब लगभग हर यात्रा में 10 रुपये ज्यादा देने होंगे. किराए में बढ़ोतरी को लेकर दिल्ली सरकार और डीएमआरसी के बीच टकराव भी चल रहा था. दिल्ली सरकार लगातार किराया वृद्धि का विरोध करती रही वहीं, शहरी विकास मंत्री ने मेट्रो के सही संचालन के लिए किराया बढ़ाने को सही बताया. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

दिल्ली मेट्रो का किराया मंगलवार से बढ़ गया है. यह साल भर में हुई दूसरी बढ़ोतरी है. इस बार डीएमआरसी ने किराए में 50 प्रतिशत तक का इजाफा कर दिया है.